				|

		52013PC0496

			Prijedlog UREDBE VIJEĆA o zajedničkom poduzeću za bioindustriju /* COM/2013/0496 final - 2013/0241 (NLE) */

			   	OBRAZLOŽENJE
1.           KONTEKST PRIJEDLOGA
Opći kontekst
Jedan je od glavnih ciljeva okvirnog programa
za istraživanje i inovacije Obzor 2020. koji obuhvaća razdoblje od 2014.
do 2020. jačanje europske industrije djelovanjem koje podržava
istraživanje i inovacije u nizu industrijskih sektora. Njime se posebice
predviđa osnivanje javno-privatnih partnerstava koja će pridonositi
rješavanju nekih od ključnih izazova s kojima se Europa suočava.
Bioindustrija u EU-u može znatno pridonijeti
ciljevima strategije Europa 2020. i njezinih vodećih inicijativa, poput
„Unije inovacija”, „Plana za Europu učinkovitih resursa” i „Industrijske
politike u doba globalizacije”. To je prepoznato u nizu nedavnih
političkih inicijativa EU-a, poput Europskog inovacijskog partnerstva za
produktivnost i održivost u poljoprivredi[1],
strategije za pametnu specijalizaciju za države članice i regije[2] i prijedloga za 7. akcijski
program za okoliš. U Komunikaciji donesenoj 13. veljače 2012. u kojoj se
iznosi europska strategija za biogospodarstvo[3]
kao dio njezina akcijskog plana predlaže se stvaranje javno-privatnog
partnerstva (JPP) za bioindustriju („JPP za bioindustriju”). U Komunikaciji
Komisije kojom se promiče jačanje europske industrije radi rasta i
gospodarskog oporavka[4]
ponovno se naglašava važnost osnivanja javno-privatnog partnerstva za
bioindustriju u obliku zajedničke tehnološke inicijative u kontekstu
industrijske politike EU-a, što je također u skladu s Komunikacijom
Komisije pod nazivom „Javno-privatna partnerstva u Obzoru 2020.” – snažno
sredstvo za ispunjavanje ciljeva u području inovacija i rasta u Europi[5].
U mišljenju o
europskoj strategiji za biogospodarstvo krajem studenog 2012.[6], Odbor regija također je
naglasio važnu ulogu bioproizvoda i društva utemeljenog na biološkim načelima
u Europi. U svjetlu šire gospodarske i društvene održivosti i utjecaja na
potrošače Komisija trenutačno proučava biogoriva iz perspektive
potrošača kao dio šire studije o funkcioniranju tržišta goriva[7].
Razlozi i ciljevi zajedničke
tehnološke inicijative u području bioindustrije
Bioindustrija je industrija koja se koristi
obnovljivim biološkim resursima u proizvodnji bioproizvoda i biogoriva.
Proizvodnja se obično odvija u biorafinerijama i često se temelji na
biološki utemeljenim postupcima. Njima se omogućuju novi vrijednosni lanci
kojima se povezuju prethodno nepovezani osnovni proizvođači (i npr.
upravitelji organskim otpadom) i industrija, čime se otvaraju nove prilike
za niz afirmiranih subjekata. Sve veći broj industrija obrade materijala
poput proizvođača kemijskih tvari, biogoriva, pulpe i papira,
šećera i škroba te tehnologije (posebno u području industrijske
biotehnologije i inženjerstva) zainteresiran je za djelomično ili potpuno
okretanje u smjeru održivih i obnovljivih bioresursa i/ili bioproizvoda.
Glavni naglasak te zajedničke tehnološke
inicijative bit će na preradi nejestivih dijelova biljaka (npr. drvo,
poljoprivredni i šumarski ostaci) i biorazgradivog otpada u bioproizvode i
biogoriva. Nejestivi dijelovi biljaka, koji se nazivaju i ligno-celuloznim
materijalima, obično su heterogeni i sadržavaju mješavinu raznih vrsta
složenih biomolekula (odnosno celulozu, hemicelulozu i lignin). Tehnologija
potrebna za preradu ligno-celuloznog materijala smatra se „naprednijom” u
usporedbi sa sadašnjim tehnologijama s pomoću kojih se prerađuju
jestivi dijelovi biljaka i još uvijek je u razvoju. Stoga se dobiveni proizvodi
i postupci nazivaju „naprednima”.
Bioindustrija je temelj biogospodarstva EU-a u
postizanju rasta i zapošljavanja. Iako bioproizvodi i biogoriva trenutačno
čine otprilike samo 3 % godišnjeg prometa od 2 trilijuna EUR i
1 % od 22 milijuna radnih mjesta koja su trenutačno stvorena
europskim biogospodarstvom[8],
očekuje se brži i znatniji porast u području bioindustrije od onog u
tradicionalnim sektorima biogospodarstva[9],[10]. U procjenama iz
različitih izvora sadržana su sljedeća mišljenja:
·
potencijalni globalni prihod ukupnog vrijednosnog
lanca biomase za biorafinerije mogao bi do 2020. prijeći
200 milijardi EUR.[11];

·
udio biološki utemeljenih postupaka u ukupnoj
kemijskoj proizvodnji, promatran izolirano, od 2005. do 2025. godine vjerojatno
će s manje od 2 % porasti na 25 %[12];
·
rast obujma biološki utemeljenih kemijskih
proizvoda u EU-u (uključujući bioplastiku, biomaziva, biootapala,
biološki utemeljene površinski aktivne tvari i kemijske sirovine) do 2020.
će dosegnuti godišnju stopu od 5,3 % na tržištu vrijednom
40 milijardi EUR i 90 000 radnih mjesta samo u biokemijskoj
industriji[13];

·
do 2020. bit će moguće na održiv
način proizvesti do 75 milijardi litara bioetanola uz konkurentne
troškove, što bi činilo otprilike 15 milijardi EUR dodatnog prihoda
za poljoprivredni sektor[14].
Kako bi se ostvario taj potencijal i osigurala
konkurentnost europske bioindustrije i njezinih vrijednosnih lanaca na globalnim
tržištima, potrebno je premostiti niz prepreka:
·
Potrebno je nabavljati sirovine biomase u Europi na
održiv način i bez nenamjernih negativnih posljedica poput gubitka
bioraznolikosti, neizravne promjene upotrebe zemljišta (NPUZ) ili negativnih
učinaka na sigurnost hrane;
·
Različiti sudionici, uključujući
poljoprivredu i šumarstvo, industriju i upravitelje otpadom moraju uspostaviti
suradnju uzduž kompletnih vrijednosnih lanaca s ciljem povećanja
učinkovitosti upotrebe resursa smanjivanjem sadašnje rascjepkanosti i
izolacije tih sektora;
·
Potrebno je razviti nove postupke kako bi se te
sirovine odvojile, prethodno obradile i preradile u bioproizvode i biogorivo. U
cilju poboljšanja učinkovitosti postupka i optimizacije prinosa bit
će potrebno istovremeno raditi na više radikalno različitih
tehnoloških opcija (npr. onih utemeljenih na enzimima umjesto na termokemijskim
postupcima) te poduzeti snažne i raznovrsne napore u području
istraživanja;
·
Kako bi se procijenile relativne prednosti
radikalno različitih tehnoloških opcija i utvrdila odabrana opcija
(utvrdile odabrane opcije), potrebna su znatna ulaganja u unaprjeđivanje
tehnologije i infrastrukture. To podrazumijeva unaprjeđivanje
postojeće bioindustrije (npr. tvornice pulpe i papira, biogoriva, škrob,
kemijske tvari itd.) te razvoj novih i nadogradivih integriranih modela
biorafinerija;
·
Za uspješno uvođenje novih bioproizvoda i
bionenergije/biogoriva potrebno je razviti sustave za norme, označivanje i
izdavanje certifikata i postići prihvaćenost kod potrošača.
Cijene proizvoda trebaju na odgovarajući način odražavati vanjske
čimbenike, a potrošači trebaju biti u mogućnosti donijeti
informirane odluke o izboru proizvoda, npr. na temelju podataka o prednostima
tih proizvoda tijekom čitavog životnog ciklusa proizvoda.
Vrijednosni lanci bioindustrije (od osnovne
proizvodnje, biorafinerija i industrijskih korisnika do potrošačkih marki)
su složeni, kao i tehnološki i inovacijski izazovi koje je potrebno prevladati
kako bi se oslobodio njezin društveno-gospodarski i ekološki potencijal. Samo
uz snažnu stratešku viziju, dobro strukturiran i definiran program za
istraživanja i inovacije i dugoročnu stabilnu financijsku obvezu bit
će moguće sjediniti u jednom programu različite vještine diljem
Europe kako bi se postigao potreban napredak te dovoljna sigurnost i
kritična masa za poticanje znatnih privatnih ulaganja.
Predložena zajednička tehnološka
inicijativa o bioindustriji ima sljedeće ciljeve:
·
pridonijeti gospodarstvu s učinkovitijim
iskorištavanjem resursa i niskim emisijama ugljika i povećanju
gospodarskog rasta i zapošljavanja, osobito u ruralnim područjima,
razvojem održive i konkurentne bioindustrije u Europi na temelju naprednih
biorafinerija koje na održiv način nabavljaju biomasu, a posebno:
·
pokazati tehnologije kojima se omogućuje
proizvodnja novih kemijskih sastavnica, novih materijala i novih
potrošačkih proizvoda iz europske biomase, za koje nisu potrebni fosilni
izvori;
·
razviti poslovne modele u kojima se objedinjuju
gospodarski subjekti duž čitavog vrijednosnog lanca, od opskrbe pogona
biorafinerija biomasom do potrošača biomaterijala, biokemikalija i
biogoriva, između ostalog stvaranjem novih međusektorskih veza i
podupiranjem međuindustrijskih klastera i
·
osnivati vodeće pogone biorafinerija koji se
služe tehnologijama i poslovnim modelima za biomaterijale, biokemikalije i
biogoriva te dokazati smanjenje troškova i povećanje učinka na razini
konkurentnoj s alternativama temeljenima na fosilnim izvorima.
Nadogradnja ranijih iskustava
EU je tijekom proteklih desetljeća
financirao niz projekata kojima se pridonosi napretku bioindustrije. Okvirnim
programima Europske unije za istraživanja i tehnološki razvoj (OP)
obuhvaćeno je gotovo 6 % ukupnih ulaganja EU-a u istraživanja i
razvoj i 15 % europskog istraživanja i razvoja financiranog iz javnih
izvora putem prekogranične suradnje. U okviru posebnog programa FP7 pod
nazivom „Suradnja”, tema 2: „Hrana, poljoprivreda i ribarstvo, biotehnologija”,
trenutačno se financira 100 projekata iz područja biotehnologije s
doprinosom EU-a od otprilike 400 milijuna EUR.
U svjetlu multidisciplinarne prirode
biorafinerija, Glavna uprava za istraživanja i inovacije organizirala je 2008.
zajednički poziv za biorafinerije s četiri teme u okviru programa
„Suradnja” (tema 2., tema 5., tema 4.: „Nanoznanost, nanotenologije, materijali
i nove proizvodne tehnologije” i tema 6: „Okoliš”). Tri vodeća projekta
suradnje (BIOCORE, EUROBIOREF i SUPRABIO) odabrana su za financiranje 2009.
godine uz zajednički doprinos EU-a u iznosu od otprilike 50 milijuna
EUR.
Iskustvo proteklih godina potvrđuje da
Europa ima snažnu istraživačku osnovu u području bioindustrije s
određenim uspješnim projektima pogona biorafinerija na razini EU-a te na
regionalnoj i nacionalnoj razini.
Mehanizmi financiranja koji se primjenjuju na
razini EU-a i na regionalnoj razini, a posebno projekti velikih i integriranih
biorafinerija i regionalnih biogospodarskih klastera, korak su u pravom smjeru
uz primjenu pristupa temeljenog na vrijednosnim lancima koji obuhvaća istraživanja,
aktivnosti demonstracije i uvođenja te potiče prekograničnu
suradnju. No njima se nije uspjela postići kritična masa dovoljna za
prevladavanje rascjepkanosti i stvaranje integriranih bioindustrijskih
vrijednosnih lanaca u Europi. Učinak bilo kojeg mehanizma financiranja
mogao je biti i bolji da su bili dio integrirane dugoročne vizije za
bioindustriju i da su aktivnosti demonstracije i uvođenja dobile veću
podršku.
2.           REZULTATI SAVJETOVANJA S
DIONICIMA I PROCJENE UČINKA
Za pripremu ove zajedničke tehnološke
inicijative koristio se niz izvora:
·
javno savjetovanje o predloženom javno-privatnom
partnerstvu za bioindustriju održano je od 21. rujna do 14. prosinca 2012.
tijekom kojeg je dobiveno 638 valjanih odgovora. 64,6 % odgovora došlo je
iz privatnog sektora, 24,6 % iz akademskih ustanova, 8,8 % iz javnog
sektora, a 2 % iz nevladinih organizacija. Odgovore je dalo 19 od 27
država članica, a najviše odgovora stiglo je iz Poljske, nakon koje
slijedi Nizozemska, Njemačka, Španjolska, Francuska, Belgija, Švedska,
Finska, Italija, Austrija, Ujedinjena Kraljevina, Rumunjska, Češka
Republika, Portugal, Danska, Irska, Mađarska, Grčka i Slovačka.
Gotovo svi ispitanici (94, 3%) zatražili su intervenciju EU-a, a
86,9 % smatra javno-privatna partnerstva odgovarajućim mehanizmom za
provedbu programa istraživanja i inovacija za bioindustriju u okviru programa
Obzor 2020. i smatra da bi ona imala pozitivne društveno-gospodarske
učinke. Ostale ključne poruke obuhvaćale su potrebu za
jačanjem inovacija u EU-u, poboljšanje konkurentnosti i donošenje jasnih
ciljeva za intervenciju u području bioindustrije. Rezultati savjetovanja
izneseni su i o njima se raspravljalo na sastanku dionika održanom 9.
siječnja 2013. u Bruxellesu, kojem su prisustvovale 162 osobe. Potpuno izvješće
javnog savjetovanja na internetu čini dio procjene učinka, a
objavljivanje tiskane inačice očekuje se u lipnju 2013.;
·
Nekoliko događanja organiziranih u okviru
provedbe strategije za biogospodarstvo omogućilo je redovne i široke
kontakte s dionicima tijekom pripreme procjene učinka. To je
uključivalo konferenciju pod nazivom „Partnerstvo za biogospodarstvo u
europskim regijama” od 12. listopada 2012., u zajedničkoj organizaciji
Glavne uprave za istraživanja i inovacije i Odbora regija. Tijekom konferencije
iznesene su informacije o potencijalu javno-privatnog partnerstva za
bioindustriju, a primjerima regionalnih aktivnosti naglašene su moguće
prednosti partnerstava u području biogospodarstva. Glavna uprava za
regionalnu i urbanu politiku posebno je obavijestila sudionike na konferenciji
o strategiji za pametnu specijalizaciju kao dijelu politike EU-a za ruralni
razvoj. Predložila je da se ulaganja po potrebi usredotoče na
područje biogospodarstva;
·
Proučeno je nekoliko studija provedenih u vezi
s biogospodarstvom, bioproizvodima i biogorivom;
·
Skupina od deset vanjskih procjenitelja sa
stručnim znanjem potrebnim za različite dijelove vrijednosnog lanca
bioindustrije pozvana je da pomogne Glavnoj upravi za istraživanja i inovacije
u sakupljanju i analizi navedenih podataka i pripremi procjene učinka.
Procjena
učinka
Predložena Uredba podržana je Procjenom
učinka Komisije koja je priložena prijedlogu.
3.           PRAVNI ELEMENTI PRIJEDLOGA
Sažetak predloženog djelovanja
Ovaj se prijedlog odnosi na osnivanje
zajedničkog poduzeća za bioindustriju (BBI JU) u skladu s
člankom 187. Ugovora o funkcioniranju Europske unije (UFEU) za provedbu
zajedničke tehnološke inicijative za bioindustriju (BBI JTI).
Zajedničko poduzeće za bioindustriju
treba osnovati na razdoblje koje završava 31. prosinca 2024. Sjedište će
imati u Bruxellesu, Belgija.
Osnovat će ga EU, a zastupati Europska
komisija i Konzorcij za bioindustriju (BIC). Aktivnosti zajedničkog
poduzeća za bioindustriju zajednički će financirati njegovi
osnivači. Komisija i BIC sudjelovat će s jednakim udjelima u
troškovima provedbe zajedničkog poduzeća za bioindustriju. Aktivnosti
istraživanja i demonstracijske aktivnosti financirat će se doprinosima
trgovačkih društava koja su članovi BIC-a putem monetarnih i
nemonetarnih resursa (zaposlenici, oprema, potrošna roba itd.) i monetarnih
sredstava EU-a. Razina sredstava EU-a mijenjat će se u skladu s pravilima
programa Obzor 2020., ovisno o tome koja se vrsta aktivnosti razmatra.
Zajedničko poduzeće za bioindustriju
bit će otvoreno za nove članove ako oni resursima pridonose
postizanju ciljeva.
Komisiju će zastupati Upravni odbor s
pravima i glasovima kao u slučaju industrijskih članova BIC-a.
Pravna osnova
Pravna osnova prijedloga je članak 187.
UFEU-a.
Primjenjivat će se pravila za
sudjelovanje i širenje rezultata programa Obzor 2020. Međutim, potrebno je
odstupanje od tih pravila s obzirom na posebne operativne potrebe ove
inicijative. To posebno odstupanje ipak nije uključeno u sadašnji
prijedlog u ovoj fazi kako se ne bi dovele u pitanje međuinstitucijske
rasprave u vezi s odgovarajućom pravnom osnovom / odgovarajućim
postupovnim načinima za njihovo donošenje koje/koji su još uvijek u tijeku
u kontekstu rada na zakonodavstvu u vezi s prijedlogom Komisije za Uredbu
Europskog parlamenta i Vijeća kojom se utvrđuju Pravila za
sudjelovanje i širenje rezultata u programu Obzor 2020. (COM(2011) 0810 –
2011/0399 (COD). Posebno odstupanje uvest će se u kasnijoj fazi s obzirom
na ishod navedenih rasprava.
Odstupanjem će se za aktivnosti koje nisu
inovacijske dopustiti ograničenje prihvatljivosti za financiranje na
subjekte poput malih i srednjih poduzeća ili srednjoškolskih i
višeškolskih obrazovnih ustanova uz istovremeno postizanje optimalne razine
učinka poluge na privatna ulaganja.
Supsidijarnost i proporcionalnost
Prijedlog se odnosi na područje u kojem
EU nema isključivu nadležnost te se stoga primjenjuje načelo
supsidijarnosti.
Politički ciljevi na kojima se prijedlog
temelji mogu se postići samo djelovanjem EU-a iz sljedećih glavnih
razloga:
(1)
utvrđena transnacionalna i složena priroda
ovog velikog izazova u području istraživanja i inovacija, za što je
potrebno udruživanje komplementarnog znanja i financijskih sredstava diljem
sektora i granica; ni jedna pojedinačna država članica, trgovačko
društvo ili zainteresirana strana ne može sama riješiti problem;
(2)
napori za usklađivanje i potrebni resursi tako
su velikih razmjera da se mogu vjerodostojno provesti samo na europskoj razini;
(3)
u svjetlu sličnih i konkurentskih inicijativa
koje su u tijeku ili se pokreću u drugim vodećim gospodarstvima (SAD,
Brazil, Kina, Kanada), samo dalekosežno djelovanje provedeno na europskoj
razini dovoljno je privlačno da potakne industrije na ulaganja u Europi.
U skladu s načelom proporcionalnosti,
odredbe ove Uredbe ne izlaze iz okvira potrebnih za postizanje ciljeva.
Izbor
instrumenta
Predloženom Uredbom znatno će se
potaći javna i privatna ulaganja u aktivnosti istraživanja i inovacija s
ciljem poboljšanja konkurentnosti europske bioindustrije i zapošljavanja,
posebno u ruralnim područjima. Zajedničko poduzeće za
bioindustriju može potaknuti privatne resurse sredstvima EU-a na razini koja se
ne može postići tradicionalnim instrumentima kojima nedostaje strateški
dugoročni pristup u vezi s programiranjem i financiranjem. Svakim
doprinosom od 1 EUR sredstava EU-a tijekom rada zajedničkog
poduzeća potaknut će se 2,8 EUR privatnih sredstava.
4.           UTJECAJ NA PRORAČUN
Ukupna sredstva zajedničkog poduzeća
za bioindustriju bit će 2 000 milijuna EUR
(uključujući doprinose u gotovini i u naravi). Osim toga, industrija
je preuzela obvezu uložiti 1 800 milijuna EUR u osnivanje velikih
vodećih demonstracijskih pogona kao doprinos ciljevima ove zajedničke
tehnološke inicijative.
Maksimalni doprinos Europske unije
(uključujući EFTA-u) bit će 1 000 milijuna EUR[15] iz proračuna Obzora 2020.
Troškove provedbe zajedničkog
poduzeća za bioindustriju od početka će u jednakim dijelovima
pokrivati EU i BIC. Tijekom trajanja zajedničkog poduzeća
administrativni troškovi neće prelaziti 60 milijuna EUR.
Aktivnosti istraživanja i demonstracije koje
provodi zajedničko poduzeće za bioindustriju i koje ispunjavaju
uvjete za sufinanciranje u skladu s Obzorom 2020. zajednički će
financirati EU i BIC.
5.           DOPUNSKI ČIMBENICI
Provjera
EU će predstaviti godišnje izvješće
o napretku zajedničkog poduzeća za bioindustriju i do 31. prosinca
2017. provesti srednjoročnu reviziju. Razrješnica za izvršenje doprinosa
EU-a dio je razrješnice koju Europski parlament na preporuku Vijeća daje
Komisiji u skladu s postupkom predviđenim člankom 319. UFEU-a.
2013/0241 (NLE)
Prijedlog
UREDBE VIJEĆA
o zajedničkom poduzeću za
bioindustriju
(Tekst značajan za EGP)
VIJEĆE EUROPSKE UNIJE,
Uzimajući u obzir Ugovor o funkcioniranju
Europske unije, a posebno njegov članak 187. i članak 188. stavak 1.,
Uzimajući u obzir prijedlog Europske
komisije,
Uzimajući u obzir mišljenje Europskog
parlamenta[16],
Uzimajući u obzir mišljenje Europskog
gospodarskog i socijalnog odbora,[17],
Budući da:
(1)       Javno-privatna partnerstva u
obliku zajedničkih tehnoloških inicijativa u početku su bila
predviđena Odlukom (EZ) br. 1982/2006 Europskog parlamenta i
Vijeća od 18. prosinca 2006. o Sedmom okvirnom programu Europske zajednice
za istraživanja, tehnološki razvoj i demonstracijske aktivnosti (2007. – 2013.)[18].
(2)       Odlukom Vijeća br.
2006/971/EZ od 19. prosinca 2006. o posebnom programu „Suradnja” za provedbu
Sedmog okvirnog programa Europske zajednice za istraživanja, tehnološki razvoj
i demonstracijske aktivnosti (2007. – 2013.)[19]
utvrđena su posebna javno-privatna partnerstva koja treba podržati.
(3)       Uredbom (EU) br. …/2013.
Europskog parlamenta i Vijeća od … 2013. o osnivanju Obzora 2020. –
Okvirnog programa za istraživanje i inovacije (2014. – 2020.)[20] namjerava se postići
veći učinak na istraživanje i inovacije udružujući Okvirni
program Obzor 2020. i sredstva privatnog sektora u javno-privatna partnerstva u
ključnim područjima u kojima istraživanje i inovacije mogu
pridonijeti širim ciljevima Unije u pogledu konkurentnosti i pomoći
rješavanju društvenih izazova. Uključenost Unije u ta partnerstva može
biti u obliku financijskih doprinosa zajedničkim poduzećima
osnovanima na temelju članka 187. Ugovora prema Odluci
br 1982/2006/EZ.
(4)       U skladu s Odlukom
Vijeća (EU) br. …/2013. od … 2013. o osnivanju posebnog programa za
provedbu Obzora 2020. (2014. – 2020.)[21] moguće je pružiti podršku
zajedničkim poduzećima osnovanima u okviru Okvirnog programa Obzor
2020. pod uvjetima utvrđenima u toj Odluci.
(5)       Strategija Europa 2020.[22] naglašava potrebu za razvojem
povoljnih uvjeta za ulaganje u znanje i inovacije kako bi se postigao pametan,
održiv i uključiv rast u Uniji. Strategiju su poduprli Europski parlament
i Vijeće.
(6)       Konzorcij za bioindustriju (u
daljnjem tekstu „BIC”) sastavio je dokument o planovima i strateški program za
inovacije i istraživanja na temelju opsežnog savjetovanja s dionicima iz javnog
i privatnog sektora. U Strateškom planu za inovacije i istraživanja opisuju se
glavni izazovi u području tehnologije i inovacija s kojima se treba suočiti
u cilju razvijanja održive i konkurentne bioindustrije u Europi i utvrđuju
aktivnosti istraživanja, demonstracije i uvođenja koje će se provesti
u okviru zajedničke tehnološke inicijative o „bioindustriji”.
(7)       BIC je neprofitna
organizacija osnovana kako bi zastupala industrijsku skupinu koja podržava
zajedničku tehnološku inicijativu o bioindustriji. Njezini članovi
pokrivaju čitav vrijednosni lanac bioindustrije i obuhvaćaju velike
industrije, mala i srednja poduzeća, regionalne klastere, europske
trgovinske udruge i europske tehnološke platforme. Cilj je BIC-a osigurati i
promicati tehnološki i gospodarski razvoj bioindustrije u Europi. Svi
zainteresirani dionici duž vrijednosnog lanca bioindustrije mogu zatražiti
članstvo. BIC primjenjuje opće načelo otvorenosti i
transparentnosti u vezi s članstvom te osigurava široki opseg
uključenosti industrije.
(8)       Komunikacija Komisije od 13.
veljače 2012. pod nazivom „Inovacije za održivi rast: biogospodarstvo za
Europu”[23],
a posebno njezin akcijski plan, poziva na osnivanje javno-privatnog partnerstva
za podršku uspostavi održive i konkurentne bioindustrije i vrijednosnih lanaca
u Europi. U svjetlu usmjeravanja prema društvu koje ne ovisi o naftnim
resursima, cilj je Komunikacije bolja integracija sektora proizvodnje i obrade
biomase kako bi se sigurnost hrane, pomanjkanje prirodnih resursa i ekološki
ciljevi uskladili s upotrebom biomase u industrijske svrhe i s ciljem dobijanja
energije.
(9)       U Komunikaciji Komisije od
10. listopada 2012. pod nazivom „Jača europska industrija za rast i
gospodarski oporavak”[24] potvrđuje se strateška važnost
bioindustrije za buduću konkurentnost Europe, kako je navedeno u
Komunikaciji Komisije od 21. prosinca 2007. pod nazivom „Vodeća tržišna
inicijativa za Europu”[25]
i naglašava potreba za zajedničkom tehnološkom inicijativom o
„bioindustriji”.
(10)     Bioindustrija i njezini
vrijednosni lanci suočavaju se sa složenim i znatnim izazovima u
području tehnologije i inovacija. Kao sektor u nastajanju, bioindustrija
mora prevladati raspršenost tehničkih nadležnosti i ograničene javno
dostupne podatke o stvarnoj dostupnosti resursa kako bi se izgradili održivi i
konkurentni vrijednosni lanci. U cilju rješavanja tih izazova potrebno je na
usredotočen i dosljedan način na europskoj razini postići kritičnu
masu u smislu opsega aktivnosti, izvrsnosti i potencijala za inovacije.
(11)     Zajedničkom tehnološkom
inicijativom o bioindustriji trebale bi se ublažiti različite vrste
tržišnih nedostataka koji odvraćaju od privatnog ulaganja u
pretkonkurentsko istraživanje te aktivnosti demonstracije i uvođenja
bioindustrije u Europi. Njome se posebno treba utvrditi raspoloživost pouzdanih
izvora biomase uzimajući u obzir druge konkurentske društvene i ekološke
zahtjeve i poduprijeti razvoj naprednih tehnologija obrade te demonstracijskih
aktivnosti i političkih instrumenata širokih razmjera, smanjujući
rizike privatnih ulaganja u istraživanja i inovacije u razvoju održivih i
konkurentnih bioproizvoda i biogoriva.
(12)     Zajednička tehnološka
inicijativa o bioindustriji treba biti javno-privatno partnerstvo s ciljem
povećanja ulaganja u razvoj održivog sektora bioindustrije u Europi. Njome
se trebaju omogućiti ekološke i društveno-gospodarske prednosti za
europske građane, povećati konkurentnost Europe i pridonijeti uspostavljanju
Europe kao ključnog čimbenika u istraživanju, demonstraciji i
uvođenju naprednih bioproizvoda i biogoriva.
(13)     Cilj je zajedničke
tehnološke inicijative za bioindustriju provesti program aktivnosti
istraživanja i inovacija u Europi kojim će se ocijeniti raspoloživost
obnovljivih bioloških resursa koji se mogu upotrijebiti za proizvodnju
biomaterijala te na temelju toga poduprijeti uspostavljanje održivih
vrijednosnih lanaca bioindustrije. Aktivnosti se trebaju provesti suradnjom
među dionicima duž čitavih vrijednosnih lanaca bioindustrije,
uključujući primarnu industriju proizvodnje i obrade, potrošačke
marke, mala i srednja poduzeća, centre za istraživanja i tehnologiju i
sveučilišta.
(14)     Ambicija i opseg ciljeva
zajedničke tehnološke inicijative za bioindustriju, razmjeri financijskih
i tehničkih resursa koje treba pokrenuti i potreba za postizanjem
učinkovite koordinacije i sinergije resursa i financiranja zahtijevaju
sudjelovanje Unije. Stoga zajedničko poduzeće za provedbu
zajedničke tehnološke inicijative za bioindustriju (u daljnjem tekstu:
zajedničko poduzeće za bioindustriju) treba osnovati kao pravnu
osobu.
(15)     Cilj zajedničkog
poduzeća za bioindustriju treba se ostvariti podrškom aktivnostima
istraživanja i inovacija uz upotrebu sredstava iz javnog i privatnog sektora. S
tim ciljem zajedničko poduzeće za bioindustriju treba organizirati
pozive na podnošenje prijedloga za podršku istraživanjima te aktivnostima
demonstracije i uvođenja.
(16)     Za postizanje maksimalnog
učinka, zajedničko poduzeće za bioindustriju treba razviti usku
sinergiju s drugim programima Unije u područjima poput obrazovanja,
okoliša, konkurentnosti i malih i srednjih poduzeća te s fondovima u
području kohezijske politike i politike ruralnog razvoja, čime se
posebno može pridonijeti jačanju nacionalnih i regionalnih sposobnosti
istraživanja i inovacija u kontekstu strategija pametne specijalizacije.
(17)     Osnivači zajedničkog
poduzeća za bioindustriju trebaju biti Unija i BIC.
(18)     Pravila za organizaciju i
djelovanje zajedničkog poduzeća za bioindustriju treba utvrditi
Statutom zajedničkog poduzeća za bioindustriju kao dio ove Uredbe.
(19)     BIC je u pisanom obliku
izrazio svoju suglasnost za provedbu aktivnosti istraživanja u području
zajedničkog poduzeća za bioindustriju u okviru strukture koja je
dobro prilagođena prirodi javno-privatnog partnerstva. Prikladno je da BIC
pristupi Statutu navedenom u Prilogu ovoj Uredbi potpisivanjem izjave o
suglasnosti.
(20)     Kako bi se ostvarili njegovi
ciljevi, zajedničko poduzeće za bioindustriju trebalo bi pružati
financijsku potporu, uglavnom u obliku bespovratnih sredstava za sudionike na
temelju javnih i konkurentnih poziva na podnošenje prijedloga.
(21)     Doprinosi privatnih
članova ne bi se smjeli ograničiti na administrativne troškove
zajedničkog poduzeća za bioindustriju i sufinanciranje potrebno za
provođenje aktivnosti istraživanja i inovacija koje podupire
zajedničko poduzeće za bioindustriju.
(22)     Njihovi doprinosi trebali bi
se također odnositi na dodatne aktivnosti koje privatni članovi
trebaju provesti sukladno planu za dodatne aktivnosti; kako bi stekli pravi
pregled učinka poluge, te dodatne aktivnosti trebale bi predstavljati
doprinos široj zajedničkoj tehnološkoj inicijativi za bioindustriju.
(23)     Sudjelovanje u neizravnom
djelovanju koje financira zajedničko poduzeće za bioindustriju treba
biti u skladu s Uredbom (EU) br. … /2013. Europskog Parlamenta i Vijeća od
… 2013. o utvrđivanju pravila za sudjelovanje i širenje rezultata u
„Okvirnom programu za istraživanje i inovacije (2014. – 2020.) – Obzor 2020”[26].
            (24)      Financijskim
doprinosima Unije zajedničkom poduzeću za bioindustriju trebalo bi se
upravljati u skladu s načelima dobrog financijskog upravljanja i
odgovarajućim pravilima neizravnog upravljanja utvrđenima Uredbom
(EU, Euratom) br. 966/2012 i delegiranom Uredbom Komisije (EU) br. 1268/2012 od
29. listopada 2012. o pravilima primjene Uredbe (EU, Euratom) br. 966/2012[27].
(25)     Revizije korisnika sredstava
Unije pod ovom Uredbom trebale bi se provoditi na način da se smanji
administrativno opterećenje u skladu s Uredbom (EU) br. …/2013 [Okvirni
program Obzor 2020.].
(26)     Tijekom cijelog ciklusa
rashoda trebalo bi financijski interes Unije i drugih članova
zajedničkog poduzeća za bioindustriju zaštititi proporcionalnim
mjerama uključujući sprečavanje, otkrivanje i ispitivanje
nepravilnosti, povrat izgubljenih, krivo isplaćenih ili nepravilno
upotrijebljenih sredstava te po potrebi administrativne ili novčane kazne
u skladu s Uredbom (EU, Euratom) br. 966/2012.
(27)     Interni revizor Komisije treba
imati iste ovlasti nad zajedničkim poduzećem za bioindustriju kao one
koje ima u pogledu Komisije.
(28)     U skladu s člankom 287.
stavkom 1. Ugovora, osnivačkim aktom tijela, ureda ili agencija koje je
Unija osnovala može se isključiti provjera računa svih prihoda i
rashoda tih tijela, ureda i agencija od strane Revizorskog suda. U skladu s
člankom 60. stavkom 5. Uredbe (EU, Euratom) br. 966/2012, račune
tijela iz članka 209. Uredbe (EU, Euratom) br. 966/2012 mora provjeriti neovisno
revizorsko tijelo koje između ostalog daje mišljenje o pouzdanosti
računa te zakonitosti i pravilnosti osnovnih transakcija. Izbjegavanje
dupliciranja provjere računa opravdava to što računi zajedničkog
poduzeća za bioindustriju ne bi trebali biti predmetom provjera
Revizorskog suda.
(29)     Radi olakšanog osnivanja
zajedničkog poduzeća za bioindustriju, Komisija je odgovorna za
njegovo osnivanje i početno djelovanje sve dok zajedničko
poduzeće ne razvije operativnu sposobnost za provedbu vlastitog proračuna.
(30)     U skladu s načelima
supsidijarnosti i proporcionalnosti navedenima u članku 5. Ugovora o
Europskoj uniji, države članice ne mogu u dovoljnoj mjeri postići
ciljeve zajedničkog poduzeća za bioindustriju u jačanju istraživanja
i inovacija u industriji diljem Unije, stoga radi izbjegavanja dupliciranja,
zadržavanja kritične mase i osiguravanja da se javno financiranje koristi
na optimalan način te ciljeve može bolje postići Unija. Ova se Uredba
ograničava na minimum potreban za postizanje tih ciljeva i ne prelazi
okvire koji su potrebni za ostvarivanje te svrhe.
DONIJELO JE OVU UREDBU:
Članak 1.
Osnivanje
1.           Za provedbu zajedničke
tehnološke inicijative za bioindustriju osniva se zajedničko poduzeće
u smislu članka 187. Ugovora (u daljnjem tekstu: „zajedničko
poduzeće za bioindustriju”) u razdoblju od 1. siječnja 2014. do 31.
prosinca 2024.
2.           Zajedničko poduzeće
za bioindustriju je tijelo kojemu je povjerena provedba javno-privatnog
partnerstva navedenog u članku 209. Uredbe (EU, Euratom) br. 966/2012
Europskog Parlamenta i Vijeća[28].

3.           Zajedničko poduzeće
za bioindustriju je pravni subjekt. U svim državama članicama ima najšire
područje pravne i poslovne sposobnosti koja se pravnim subjektima priznaje
u skladu sa zakonodavstvom tih država. On posebno može steći pokretnine i
nekretnine ili raspolagati njima te može biti stranka u sudskom postupku.
4.           Sjedište zajedničkog
poduzeća za bioindustriju je u Bruxellesu, Belgija.
5.           Statut zajedničkog
poduzeća za bioindustriju naveden je u Prilogu.
Članak 2.
Ciljevi
Ciljevi zajedničkog poduzeća za
bioindustriju su sljedeći:
(a)
pridonijeti provedbi Uredbe (EU) br. .../2013
Europskog parlamenta i Vijeća od ...2013. kojom se uspostavlja Okvirni
program Obzor 2020., a posebno dijela ... Odluke Vijeća br. .../2013 EU od
... 2013. o osnivanju posebnog programa Obzor 2020.
(b)
pridonijeti ciljevima zajedničke tehnološke
inicijative za bioindustriju za održivo gospodarstvo s učinkovitijim
iskorištavanjem resursa i niskim emisijama ugljika i veći gospodarski rast
i zapošljavanje, osobito u ruralnim područjima, razvojem održivih i
konkurentnih bioindustrija u Europi na temelju naprednih biorafinerija koje na
održiv način nabavljaju biomasu, a posebno
(c)
pokazati tehnologije kojima se omogućuje
proizvodnja novih kemijskih sastavnica, novih materijala i novih
potrošačkih proizvoda iz europske biomase, za koje nisu potrebni fosilni
izvori;
(d)
razviti poslovne modele u kojima se objedinjuju
gospodarski subjekti duž čitavog vrijednosnog lanca, od opskrbe pogona
biorafinerija biomasom do potrošača biomaterijala, biokemikalija i
biogoriva, između ostalog stvaranjem novih međusektorskih veza i
podupiranjem međuindustrijskih klastera i
(e)
osnivati vodeće pogone biorafinerija koji se
služe tehnologijama i poslovnim modelima za biomaterijale, biokemikalije i
biogoriva te dokazati smanjenje troškova i povećanje učinka na razini
konkurentnoj s alternativama temeljenima na fosilnim izvorima.
Članak 3.
Financijski doprinos Unije
1.           Maksimalni doprinos Unije,
uključujući odobrena sredstva EFTA-e za administrativne troškove i
troškove poslovanja zajedničkog poduzeća za bioindustriju iznosi
1 000 milijuna EUR. Doprinos se prema odredbama članka 58. stavka 1.
točke (c) podtočke iv. i članaka 60. i 61. Uredbe (EU, Euratom)
br. 966/2012 za tijela koja se navode u članku 209. te Uredbe
plaća iz odobrenih sredstava općeg proračuna Unije koja su
dodijeljena Posebnom programu Obzor 2020. za provedbu Okvirnog programa Obzor
2020.
2.           Uvjeti za financijski
doprinos Unije utvrđuju se sporazumom o delegiranju i godišnjim
sporazumima o prijenosu sredstava koje sklapa Komisija u ime Unije i
zajedničko poduzeće za bioindustriju.
3.           Sporazum o delegiranju
naveden u stavku 2. pokriva aspekte navedene u članku 58. stavku 3.,
člancima 60. i 61. Uredbe (EU, Euratom) br. 966/2012 i u članku
40. delegirane Uredbe Komisije (EU) br. 1268/2012 kao i sljedeće,
među ostalim:
(a)     zahtjeve za doprinose zajedničkog
poduzeća za bioindustriju u vezi s mjerodavnim pokazateljima učinka
navedenima u Prilogu II. Odluci br…./EU [Posebni program za provedbu Okvirnog
programa Obzor 2020.];
(b)     zahtjeve za doprinose zajedničkog
poduzeća za bioindustriju u vezi s praćenjem navedenim u Prilogu III.
Odluci br…./EU [Posebni program za provedbu Okvirnog programa Obzor 2020.];
(c)     posebne pokazatelje učinka u vezi s
funkcioniranjem zajedničkog poduzeća za bioindustriju;
(d)     aranžmane u pogledu pružanja potrebnih
podataka kako bi se osiguralo da Komisija može ispuniti svoje obveze širenja
rezultata i izvješćivanja;
(e)     uporabu i promjenu ljudskih potencijala,
posebice zapošljavanje prema funkcijskoj skupini, platnom razredu i kategoriji,
postupak reklasifikacije i sve promjene u pogledu članova osoblja.
Članak 4.
Doprinosi ostalih članova
1.           Ostali članovi
zajedničkog poduzeća za bioindustriju daju ili osiguravaju da njihovi
pridruženi subjekti tijekom razdoblja koje je navedeno u članku 1. daju
ukupni doprinos od najmanje 2 800 milijuna EUR.
2.           Doprinos naveden u stavku 1.
sastoji se od sljedećeg:
(a)
doprinosa zajedničkom poduzeću za
bioindustriju navedenih u klauzuli 12. stavku 2., klauzuli 12. stavku 3.
točki (b) i klauzuli 12. stavku 3. točki (c) Statuta koji se nalazi u
Prilogu.
(b)
doprinosa u naravi od najmanje 1 800 milijuna
EUR tijekom razdoblja koje je navedeno u članku 1. koje su ostali
članovi ili njihovi pridruženi subjekti odredili za njihove troškove pri
provedbi dodatnih aktivnosti izvan plana rada zajedničkog poduzeća za
bioindustriju koje pridonose ciljevima zajedničke tehnološke inicijative
za bioindustriju. Ti bi se troškovi mogli pokriti drugim programima
financiranja Unije u skladu s pravilima i postupcima u primjeni. U takvim
slučajevima financiranje Unije ne zamjenjuje doprinose u naravi ostalih
članova ili njihovih pridruženih subjekata.
Troškovi navedeni u točki (b) nisu
prihvatljivi za financijsku potporu zajedničkog poduzeća za
bioindustriju. Odgovarajuće aktivnosti navode se u godišnjem planu
dodatnih aktivnosti koji pokazuje procijenjene vrijednosti tih doprinosa.
3.           Ostali članovi
zajedničkog poduzeća za bioindustriju svake godine do 31. siječnja
podnose izvješće Upravnom odboru zajedničkog poduzeća za
bioindustriju o vrijednosti doprinosa navedenih u stavku 2. koji su dani u
svakoj prethodnoj financijskoj godini.
4.           U svrhu ocjenjivanja
doprinosa iz stavka 2. točke (b) i klauzule 12. stavka 3.točke (c)
Statuta iz Priloga, troškovi se utvrđuju prema uobičajenoj praksi
troškovnog računovodstva dotičnih subjekata, prema mjerodavnim
standardima računovodstva države u kojoj subjekt ima poslovni nastan i
prema mjerodavnim međunarodnim računovodstvenim standardima /
međunarodnim standardima financijskog izvještavanja. Troškove
potvrđuje neovisni vanjski revizor kojeg imenuje predmetni subjekt.
Ocjenjivanje doprinosa provjerava zajedničko poduzeće za
bioindustriju. U slučaju preostalih nesigurnosti reviziju može provesti
zajedničko poduzeće za bioindustriju.
5.           Komisija može okončati,
proporcionalno smanjiti ili obustaviti financijski doprinos Unije
zajedničkom poduzeću za bioindustriju ili pokrenuti postupak
likvidacije naveden u klauzuli 20. stavku 2. Statuta iz Priloga ako ti
članovi ili njihovi pridruženi subjekti ne daju doprinose, daju samo
djelomične doprinose ili kasne s doprinosima koji su navedeni u stavku 2.
Članak 5.
Financijska pravila
Zajedničko poduzeće za bioindustriju
donosi svoja posebna financijska pravila u skladu s člankom 209. Uredbe
(EU, Euratom) br. 966/2012 i Uredbe (EU) br. … [delegirana Uredba po
modelu Financijske uredbe za javno-privatna partnerstva].
Članak 6.
Osoblje
1.           Pravilnik o osoblju za
dužnosnike i Uvjeti zaposlenja ostalih službenika Europske unije utvrđeni
Uredbom Vijeća (EEZ, Euratom, EZUČ) br. 259/68[29], kao i pravila donesena
sporazumom sklopljenim između institucija Unije za stupanje na snagu
Pravilnika o osoblju za dužnosnike i Uvjeta zaposlenja ostalih službenika
primjenjuje se na osoblje koje zapošljava zajedničko poduzeće za
bioindustriju.
2.           Upravni odbor u odnosu na
osoblje zajedničkog poduzeća za bioindustriju izvršava ovlasti tijela
za imenovanje koje su mu dodijeljene Pravilnikom o osoblju i ovlasti koje su
Uvjetima zaposlenja ostalih službenika dodijeljene tijelu nadležnom za
sklapanje ugovora o radu (u daljnjem tekstu „ovlasti tijela za imenovanja”).
Nadzorni odbor u skladu s člankom 110.
Pravilnika o osoblju donosi odluku na temelju članka 2. stavka 1.
Pravilnika o osoblju i članka 6. Uvjeta zaposlenja drugih službenika kojom
se relevantne ovlasti tijela za imenovanje delegiraju izvršnom direktoru i
definiraju uvjeti pod kojima se delegiranje ovlasti može obustaviti. Izvršni
direktor može dalje prenijeti te ovlasti.
U izvanrednim okolnostima Upravni odbor odlukom
može privremeno obustaviti delegiranje ovlasti tijela za imenovanje izvršnom
direktoru i onima kojima je on prenio te ovlasti i izvršavati ih samostalno ili
ih delegirati jednom od svojih članova ili članu osoblja
zajedničkog poduzeća koji nije izvršni direktor.
3.           Upravni odbor donosi
odgovarajuća provedbena pravila Pravilnika o osoblju i Uvjeta zaposlenja
drugih službenika u skladu s člankom 110. Pravilnika o osoblju.
4.           Resursi osoblja utvrđuju
se planom radnih mjesta za osoblje zajedničkog poduzeća za
bioindustriju u kojem se navodi broj privremenih radnih mjesta prema
funkcijskoj grupi i platnom razredu i broj ugovornog osoblja iskazan u
ekvivalentima punog radnog vremena, u skladu s njegovim godišnjim
proračunom.
5.           Osoblje zajedničkog
poduzeća za bioindustriju sastoji se od privremenog osoblja i ugovornog
osoblja.
6.           Sve troškove koji se odnose
na osoblje pokriva zajedničko poduzeće za bioindustriju.
Članak 7.
Upućeni nacionalni stručnjaci i vježbenici
1.           Zajedničko poduzeće
za bioindustriju može koristiti upućene nacionalne stručnjake i
vježbenike koji nisu zaposleni u zajedničkom poduzeću. Broj
upućenih nacionalnih stručnjaka iskazan u ekvivalentima punog radnog
vremena dodaje se u skladu s godišnjim proračunom u informacije o osoblju
kako je navedeno u članku 6. stavku 4. ove Uredbe.
2.           Upravni odbor donosi odluku
kojom se utvrđuju pravila o upućivanju nacionalnih stručnjaka u
zajedničko poduzeće za bioindustriju i o korištenju vježbenika.
Članak 8.
Povlastice i imuniteti
Protokol o povlasticama i imunitetima Unije
primjenjuje se na zajedničko poduzeće za bioindustriju i njegovo
osoblje.
Članak 9.
Odgovornost zajedničkog poduzeća za
bioindustriju
1.           Ugovorna odgovornost
zajedničkog poduzeća za bioindustriju utvrđena je
odgovarajućim ugovornim odredbama i zakonodavstvom koje se primjenjuje na
predmetni sporazum, odluku ili ugovor.
2.           U slučaju izvanugovorne
odgovornosti, zajedničko poduzeće za bioindustriju, u skladu s
općim načelima koja su zajednička zakonima država članica,
nadoknađuje svu štetu koju uzrokuje njegovo osoblje pri obavljanju svojih
dužnosti.
3.           Sve isplate zajedničkog
poduzeća za bioindustriju, s obzirom na odgovornost iz stavaka 1. i 2.,
kao i troškovi i izdaci koji nastaju s tim u vezi, smatraju se rashodima
zajedničkog poduzeća za bioindustriju i pokrivaju se njegovim
sredstvima.
4.           Zajedničko poduzeće
za bioindustriju isključivo je odgovorno za izvršavanje svojih obveza.
Članak 10.
Nadležnost Suda i primjenjivo pravo
1.           Sud je nadležan pod uvjetima
koji su utvrđeni Ugovorom i u sljedećim slučajevima:
(a)     za sve sporove između članova
koji se odnose na predmet ove Uredbe;
(b)     za donošenje odluka u skladu s
arbitražnim klauzulama u sporazumima, odlukama ili ugovorima koje sklapa
zajedničko poduzeće za bioindustriju;
(c)     za sporove koji se odnose na nadoknadu
štete koju je prouzročilo osoblje zajedničkog poduzeća za
bioindustriju tijekom izvršavanja svojih dužnosti;
(d)     za sve sporove između
zajedničkog poduzeća za bioindustriju i njegovog osoblja u okvirima i
pod uvjetima Pravilnika o osoblju za dužnosnike i Uvjeta zaposlenja ostalih
službenika Europske unije.
2.           Za sva pitanja koja nisu
obuhvaćena ovom Uredbom ili drugim pravnim aktima Unije primjenjuje se
zakonodavstvo države u kojoj se nalazi sjedište zajedničkog poduzeća
za bioindustriju.
Članak 11.
Ocjenjivanje
1.           Komisija do 31. prosinca
2017. provodi privremeno ocjenjivanje zajedničkog poduzeća za
bioindustriju. Komisija dostavlja zaključke tog ocjenjivanja i svoja
zapažanja Europskom parlamentu i Vijeću do 30. lipnja 2018.
2.           Temeljem zaključaka
privremenog ocjenjivanja iz stavka 1. Komisija može djelovati u skladu s
člankom 4. stavkom 5. ili poduzeti druge prikladne mjere.
3.           Unutar šest mjeseci od
likvidacije zajedničkog poduzeća za bioindustriju, ali ne kasnije od
dvije godine nakon pokretanja postupka likvidacije navedenog u klauzuli 20.
Statuta iz Priloga, Komisija provodi konačno ocjenjivanje zajedničkog
poduzeća za bioindustriju. Rezultati te konačne procjene dostavljaju
se Europskom parlamentu i Vijeću.
Članak 12.
Razrješnica
1.           Razrješnica za izvršenje
proračuna u pogledu doprinosa Unije zajedničkom poduzeću za
bioindustriju dio je razrješnice koju Europski parlament na preporuku
Vijeća daje Komisiji u skladu s postupkom predviđenim člankom
319. Ugovora.
2.           Zajedničko poduzeće
za bioindustriju u potpunosti surađuje s institucijama uključenima u
postupak davanja razrješnice te prema potrebi dostavlja sve potrebne dodatne
podatke. U tom se smislu od njih može zatražiti prisustvovanje sastancima
odgovarajućih institucija ili tijela i pomaganje dužnosniku Komisije za
ovjeravanje na osnovi delegiranja ovlasti.
Članak 13.
Ex
post revizije
1.           Zajedničko poduzeće
za bioindustriju provodi ex post revizije troškova za neizravno
djelovanje u skladu s člankom 23. Uredbe (EU) br. …[okvirni program Obzor
2020.] kao dio neizravnog djelovanja okvirnog programa Obzor 2020.
2.           Radi osiguranja
usklađenosti Komisija može odlučiti da će provesti reviziju iz
stavka 1.
Članak 14.
Zaštita financijskih interesa članova
1.           Ne dovodeći u pitanje
klauzulu 16. stavak 4. Statuta iz Priloga, zajedničko poduzeće za
bioindustriju osoblju Komisije, drugim osobama koje ona ovlasti i Revizorskom
sudu odobrava pristup svojim lokacijama i prostorima kao i podacima,
uključujući podatke u elektroničkom obliku koji su potrebni za
provedbu revizija.
2.           Europski ured za borbu protiv
prijevara (OLAF) može provoditi istrage, uključujući provjere i
inspekcije na terenu, u skladu s odredbama i postupcima iz Uredbe (EZ)
br. 1073/1999 Europskog Parlamenta i Vijeća od 25. svibnja 1999. o
istragama koje provodi Europski ured za borbu protiv prijevara (OLAF)[30] i Uredbe Vijeća (Euratom,
EZ) br. 2185/96 od 11. studenoga 1996. o provjerama i inspekcijama na
terenu koje provodi Komisija s ciljem zaštite financijskih interesa Europskih
zajednica od prijevara i ostalih nepravilnosti[31]
kako bi se utvrdile moguće prijevare, korupcija i druge nezakonite radnje
koje utječu na financijske interese Unije, a povezane su s nekim sporazumom,
odlukom ili ugovorom koji se financiraju na temelju ove Uredbe.
3.           Ne dovodeći u pitanje
stavak 1. i 2. ugovori, sporazumi i odluke koje proizlaze iz provedbe ove
Uredbe sadržavaju odredbe koje izričito ovlašćuju Komisiju,
zajedničko poduzeće za bioindustriju, Revizorski sud i OLAF za
provedbu takvih revizija i istraga u skladu sa svojim nadležnostima.
4.           Zajedničko poduzeće
za bioindustriju osigurava prikladnu zaštitu financijskih interesa svojih
članova, izvršavanjem ili dopuštanjem odgovarajućih unutarnjih i
vanjskih provjera.
5.           Zajedničko poduzeće
za bioindustriju pristupa Međuinstitucionalnom sporazumu od 25. svibnja
1999. između Europskog parlamenta, Vijeća i Komisije o unutarnjim
istragama koje provodi OLAF[32].
Zajedničko poduzeće za bioindustriju donosi mjere potrebne za
olakšavanje unutarnjih istraga koje provodi OLAF.
Članak 15.
Povjerljivost
Ne dovodeći u pitanje članak 16.,
zajedničko poduzeće za bioindustriju osigurava zaštitu osjetljivih
podataka čije bi otkrivanje moglo naštetiti interesima njegovih
članova ili sudionika u aktivnostima zajedničkog poduzeća za
bioindustriju.
Članak 16.
Transparentnost
1.           Na dokumente zajedničkog
poduzeća za bioindustriju primjenjuje se Uredba (EZ) br. 1049/2001
Europskog parlamenta i Vijeća o javnom pristupu dokumentima Europskog
parlamenta, Vijeća i Komisije.[33]
2.           Upravni odbor
zajedničkog poduzeća za bioindustriju može donijeti praktična
rješenja za provedbu Uredbe (EZ) br. 1049/2001.
3.           Ne dovodeći u pitanje
članak 10., odluke koje donosi zajedničko poduzeće za
bioindustriju u skladu s člankom 8. Uredbe (EZ) br. 1049/2001 mogu
biti predmetom pritužbe Ombudsmanu pod uvjetima utvrđenima člankom
228. Ugovora.
Članak 17.
Pravila za sudjelovanje i širenje rezultata
Uredba (EU) br. … [Pravila za sudjelovanje
i širenje rezultata u programu Obzor 2020.] primjenjuje se na aktivnosti koje
financira zajedničko poduzeće za bioindustriju. U skladu s tom
Uredbom, zajedničko poduzeće za bioindustriju smatra se tijelom za
dodjelu potpora i ono dodjeljuje financijsku potporu neizravnom djelovanju kako
je navedeno u klauzuli 1. Statuta iz Priloga.
Članak 18.
Potpora države domaćina
Moguće je sklopiti administrativni
sporazum između zajedničkog poduzeća za bioindustriju i države u
kojoj se nalazi njegovo sjedište s obzirom na povlastice i imunitete te druge
oblike potpore koje ta država osigurava zajedničkom poduzeću za
bioindustriju.
Članak 19.
Početne aktivnosti
1.           Komisija je odgovorna za
osnivanje i početno djelovanje zajedničkog poduzeća za
bioindustriju dok ono ne izradi operativne kapacitete za provedbu vlastitog
proračuna. Komisija, u skladu s pravom Unije, provodi sve potrebne mjere
suradnje s ostalim članovima i uz uključenost nadležnih tijela
zajedničkog poduzeća za bioindustriju.
2.           U tu svrhu:
(a)
Komisija može imenovati svojeg dužnosnika za
privremeno obnašanje dužnosti izvršnog direktora i izvršavanje dužnosti
dodijeljenih izvršnom direktoru uz pomoć određenog broja dužnosnika
Komisije, sve dok izvršni direktor ne preuzme svoje dužnosti nakon što ga je
Upravni odbor imenovao u skladu s klauzulom 8. Priloga;
(b)
odstupajući od članka 6. stavka 2. ove
Uredbe, privremeni direktor izvršava ovlasti tijela za imenovanje;
(c)
Komisija može privremeno imenovati određeni
broj svojih dužnosnika.
3.           Privremeni izvršni direktor
može, uz prethodno odobrenje Upravnog odbora, odobriti sva plaćanja koja
su pokrivena odobrenim sredstvima iz godišnjeg proračuna zajedničkog
poduzeća za bioindustriju te sklapati sporazume, odluke i ugovore,
uključujući ugovore o zapošljavanju, nakon što zajedničko poduzeće
za bioindustriju usvoji plan radnih mjesta.
4.           Privremeni izvršni direktor
zajedničkom suglasnošću s izvršnim direktorom zajedničkog
poduzeća za bioindustriju i ovisno o suglasnosti Upravnog odbora
određuje datum od kojeg je zajedničko poduzeće za bioindustriju
steklo kapacitete za provedbu vlastitog proračuna. Od tog datuma Komisija
više ne preuzima obveze i ne izvršava plaćanja za aktivnosti
zajedničkog poduzeća za bioindustriju.
Članak 20.
Stupanje na snagu
Ova Uredba stupa na snagu dvadesetog dana od
dana objave u Službenom listu Europske unije.
Ova je
Uredba u cijelosti obvezujuća i izravno se primjenjuje u svim državama
članicama.
Sastavljeno u Bruxellesu,
                                                                       Za
Vijeće
                                                                       Predsjednik
PRILOG
STATUT ZAJEDNIČKOG PODUZEĆA ZA
BIOINDUSTRIJU
1. –
Zadaće
Zadaće
zajedničkog poduzeća za bioindustriju su sljedeće:
(a)
osigurati uspostavu zajedničke tehnološke
inicijative za bioindustriju i učinkovito upravljanje njome;
(b)
pokrenuti potrebne javne i privatne sektorske
resurse;
(c)
osnovati i razvijati blisku i dugoročnu suradnju
između Unije, industrije i drugih dionika;
(d)
osigurati učinkovitost zajedničke
tehnološke inicijative za bioindustriju;
(e)
postići kritičnu masu istraživačkih
napora za pokretanje dugoročnog programa;
(f)
pratiti napredak u postizanju ciljeva
zajedničkog poduzeća za bioindustriju;
(g)
financijski podržavati neizravno djelovanje u
području istraživanja i inovacija, uglavnom u obliku bespovratnih
sredstava;
(h)
mjere informiranja, komuniciranja, iskorištavanja i
širenja rezultata primjenjujući mutatis mutandis odredbe
članka 22. Uredbe (EU-br. .../2013. [Okvirni program Obzor 2020.];
(i)
sve ostale zadaće koje su potrebne za
postizanje ciljeva navedenih u članku 2. ove Uredbe.
2. –
Članovi
1.           Članovi zajedničkog
poduzeća za bioindustriju su sljedeći:
(a)
Unija, koju predstavlja Komisija,
(b)
nakon prihvaćanja Statuta putem izjave o
suglasnosti, Konzorcij za bioindustriju Aisbl (u daljnjem tekstu: BIC),
neprofitna organizacija osnovana prema belgijskom zakonu (broj registracije:
0521-857-822), sa stalnim sjedištem u Bruxellesu, Belgija.
3. –
Promjene članstva
1.           Pod uvjetom da doprinosi
financiranju koje je navedeno u klauzuli 12. radi postizanja ciljeva
zajedničkog poduzeća za bioindustriju iz članka 2. ove Uredbe i
da prihvaća Statut zajedničkog poduzeća za bioindustriju, svaki
pravni subjekt koji neposredno ili posredno podupire istraživanja i inovacije u
nekoj državi članici ili zemlji koja je pridružena Okvirnom programu Obzor
2020. može postati član zajedničkog poduzeća za bioindustriju.
2.           Svi zahtjevi za novo
članstvo u zajedničkom poduzeću za bioindustriju upućuju se
Upravnom odboru s priloženim prijedlogom za usklađivanje sastava Upravnog
odbora iz klauzule 5.
3.           Upravni odbor procjenjuje
zahtjev uzimajući u obzir važnost i potencijalnu dodanu vrijednost
podnositelja zahtjeva za postizanje ciljeva zajedničkog poduzeća za
bioindustriju. Nakon toga Upravni odbor odlučuje o zahtjevu.
4.           Svaki član može
prekinuti svoje članstvo u zajedničkom poduzeću za
bioindustriju. Prekid članstva stupa na snagu i postaje neopoziv šest
mjeseci nakon prijave drugim članovima. Od tog trenutka bivši član se
oslobađa svih obveza osim onih koje je zajedničko poduzeće za
bioindustriju odobrilo ili steklo prije prekidanja članstva.
5.           Članstvo u
zajedničkom poduzeću za bioindustriju ne smije se prenositi na
treću stranu bez prethodnog pristanka Upravnog odbora.
6.           Zajedničko poduzeće
za bioindustriju nakon svake promjene članstva u skladu s ovom klauzulom
objavljuje na svom web-mjestu ažurirani popis članova
zajedničkog poduzeća za bioindustriju i datum stupanja na snagu te
promjene.
4. –
Organizacija zajedničkog poduzeća za bioindustriju
1.           Zajedničko poduzeće
za bioindustriju sastoji se od sljedećih tijela:
(a)
Upravni odbor;
(b)
izvršni direktor;
(c)
znanstveni odbor;
(d)
skupina predstavnika država.
2.           Znanstveni odbor i skupina
predstavnika država savjetodavna su tijela zajedničkog poduzeća za
bioindustriju.
5. –
Sastav Upravnog odbora
1.           Upravni odbor sastoji se od
sljedećih članova:
–
pet predstavnika Komisije;
–
pet predstavnika privatnih članova od kojih
najmanje jedan mora biti predstavnik malih i srednjih poduzeća.
6. –
Funkcioniranje Upravnog odbora
1.           Komisija ima 50 %
glasačkih prava. Glas Komisije je nedjeljiv. Privatni članovi imaju
jednak broj glasova. Članovi ulažu sve svoje napore u postizanje
konsenzusa. U nedostatku konsenzusa upravni odbor donosi odluke većinom
glasova od najmanje 75 %, uključujući glasove odsutnih.
2.           Upravni odbor izabire svog
predsjednika na razdoblje od dvije godine.
3.           Upravni odbor svoje redovite
sjednice održava dva puta godišnje. Odbor može održati izvanredne sjednice na
zahtjev Komisije ili većine predstavnika privatnih članova ili na
zahtjev predsjednika. Sastanke Upravnog odbora saziva njegov predsjednik, a oni
se obično održavaju u sjedištu zajedničkog poduzeća za
bioindustriju.
Izvršni direktor ima pravo sudjelovati u
raspravama, ali nema pravo glasa.
Predsjednik skupine predstavnika država ima pravo
biti nazočan sjednicama Upravnog odbora kao promatrač.
Upravni odbor može na pojedinačnoj osnovi
pozvati druge osobe da prisustvuju njihovim sjednicama kao promatrači, a
posebno predstavnike regionalnih tijela Unije i predstavnike civilnog društva.
Predstavnici članova nisu osobno odgovorni za
mjere koje poduzimaju u ulozi predstavnika na Upravnom odboru.
Upravni odbor donosi svoj poslovnik.
7. –
Zadaće upravnog odbora
1.           Upravni odbor u cijelosti je
odgovoran za strateško usmjerivanje i djelovanje zajedničkog poduzeća
za bioindustriju i nadgleda provedbu njegovih aktivnosti.
2.           Upravni odbor posebno
izvršava sljedeće zadaće:
(a)
ocjenjuje, prihvaća ili odbija prijave za novo
članstvo u skladu s klauzulom 3.;
(b)
odlučuje o prekidu članstva u
zajedničkom poduzeću za bioindustriju svakog člana koji ne
ispunjava svoje obveze;
(c)
donosi financijska pravila zajedničkog
poduzeća za bioindustriju u skladu s člankom 5. ove Uredbe;
(d)
donosi godišnji proračun zajedničkog
poduzeća za bioindustriju, uključujući plan radnih mjesta u
kojem se navodi broj privremenih radnih mjesta prema funkcijskoj grupi i
platnom razredu i broj ugovornog osoblja i upućenih nacionalnih
stručnjaka iskazan u ekvivalentima punog radnog vremena;
(e)
izvršava ovlasti tijela za imenovanja u odnosu na
osoblje u skladu s člankom 6. stavkom 2. ove Uredbe;
(f)
imenuje, razrješuje ili produžava mandat izvršnog
direktora te mu daje smjernice i prati njegov rad;
(g)
odobrava organizacijsko ustrojstvo programskog
ureda navedenog u klauzuli 9. stavku 5. na temelju preporuke izvršnog
direktora;
(h)
odobrava godišnji plan rada i odgovarajuće
procjene rashoda predloženih od strane izvršnog direktora nakon savjetovanja sa
znanstvenim odborom i skupinom predstavnika država;
(i)
odobrava godišnji plan dodatnih aktivnosti naveden
u članku 4. stavku 2. točki (b) ove Uredbe na temelju prijedloga
privatnih članova i nakon savjetovanja s ad hoc savjetodavnom
skupinom, kada je to potrebno;
(j)
odobrava godišnja financijska izvješća;
(k)
odobrava godišnje izvješće o radu, uključujući
odgovarajuće rashode;
(l)
po potrebi osigurava uspostavu službe za internu
reviziju zajedničkog poduzeća za bioindustriju;
(m)
odobrava pozive na podnošenje prijedloga i, prema
potrebi, pripadajuća pravila za postupke predaje, ocjene, izbora, dodjele
i revizije;
(n)
odobrava popis aktivnosti koje su odabrane za
financiranje;
(o)
utvrđuje komunikacijsku politiku
zajedničkog poduzeća za bioindustriju na preporuku izvršnog
direktora;
(p)
po potrebi, utvrđuje provedbena pravila u
skladu s člankom 6. stavkom 3. ove Uredbe;
(q)
po potrebi, utvrđuje pravila o upućivanju
nacionalnih stručnjaka u zajedničko poduzeće za bioindustriju i
o korištenju vježbenika u skladu s člankom 7. ove Uredbe;
(r)
po potrebi, uspostavlja savjetodavne skupine uz
tijela zajedničkog poduzeća za bioindustriju;
(s)
po potrebi, predaje Komisiji sve zahtjeve za
izmjene ove Uredbe koje predlože članovi zajedničkog poduzeća za
bioindustriju;
(t)
odgovoran je za sve zadaće koje nisu posebno
dodijeljene pojedinim tijelima zajedničkog poduzeća za bioindustriju,
a koje im može dodijeliti.
8 –
Imenovanje, razrješenje ili produženje mandata izvršnog direktora
1.           Izvršnog direktora imenuje
Upravni odbor s popisa kandidata koji predlaže Komisija nakon otvorenog i
transparentnog postupka odabira. Komisija po potrebi u postupak odabira
uključuje ostale članove zajedničkog poduzeća za
bioindustriju.
U predizbornoj fazi postupka odabira
posebno se osigurava odgovarajuća zastupljenost ostalih članova
zajedničkog poduzeća za bioindustriju. U tu svrhu privatni
članovi zajednički imenuju predstavnika i promatrača u ime
Upravnog odbora.
2.           Izvršni direktor član je
osoblja i zapošljava se kao privremeni djelatnik zajedničkog poduzeća
za bioindustriju u skladu s člankom 2. točkom (a) Uvjeta zaposlenja
ostalih službenika Unije.
Predsjednik Upravnog odbora predstavlja
zajedničko poduzeće za bioindustriju radi zaključivanja ugovora
s izvršnim direktorom.
3.           Mandat izvršnog direktora
traje tri godine. Na kraju tog razdoblja, Komisija s po potrebi pridruženim
privatnim članovima ocjenjuje rad izvršnog direktora te buduće
zadaće i izazove zajedničkog poduzeća za bioindustriju.
4.           Upravni odbor,
postupajući po prijedlogu Komisije koja uzima u obzir ocjenu iz stavka 3.,
može jedanput produljiti mandat izvršnog direktora za razdoblje od najviše
četiri godine.
5.           Izvršni direktor čiji je
mandat produljen ne može na kraju cijelog razdoblja sudjelovati u drugom
postupku odabira za isto mjesto.
6.           Izvršni direktor može biti
smijenjen isključivo odlukom Upravnog odbora koji postupa na prijedlog
člana Komisije s po potrebi pridruženim privatnim članovima.
9. –
Zadaće izvršnog direktora
1.           Izvršni direktor je glavni
izvršitelj odgovoran za svakodnevno upravljanje zajedničkim poduzećem
za bioindustriju u skladu s odlukama Upravnog odbora.
2.           Izvršni direktor je zakonski
zastupnik zajedničkog poduzeća za bioindustriju. Izvršni direktor
odgovara Upravnom odboru.
3.           Izvršni direktor izvršava
proračun zajedničkog poduzeća za bioindustriju.
4.           Izvršni direktor neovisno
izvršava posebno sljedeće zadaće:
(a)
izrađuje i dostavlja Upravnom odboru za
donošenje nacrt godišnjeg proračuna uključujući
odgovarajući plan radnih mjesta u kojem se navodi broj privremenih radnih
mjesta prema svakom platnom razredu i funkcijskoj grupi i broj ugovornog
osoblja i upućenih nacionalnih stručnjaka iskazan u ekvivalentima
punog radnog vremena;
(b)
izrađuje i dostavlja na donošenje Upravnom
odboru godišnji plan rada i odgovarajuću procjenu rashoda;
(c)
dostavlja Upravnom odboru na odobrenje godišnja
financijska izvješća;
(d)
izrađuje i dostavlja na odobravanje Upravnom
odboru godišnje izvješće o radu, uključujući odgovarajuće
rashode;
(e)
podnosi na odobrenje Upravnom odboru popis
aktivnosti odabranih za financiranje;
(f)
potpisuje pojedinačne sporazume ili odluke;
(g)
potpisuje ugovore o javnoj nabavi;
(h)
provodi komunikacijsku politiku zajedničkog
poduzeća za bioindustriju;
(i)
organizira, usmjeruje i nadgleda rad i osoblje
zajedničkog poduzeća za bioindustriju u okviru ovlasti koje mu je dao
Upravni odbor kako je utvrđeno člankom 6. stavkom 2. ove Uredbe;
(j)
osniva i osigurava rad djelotvornog i
učinkovitog sustava unutarnje kontrole te prijavljuje Upravnom odboru
svaku njegovu važniju promjenu;
(k)
osigurava provedbu procjene rizika i upravljanja
rizikom;
(l)
poduzima druge potrebne mjere za ocjenu napretka
zajedničkog poduzeća za bioindustriju u postizanju svojih ciljeva;
(m)
izvršava sve ostale zadaće koje izvršnom
direktoru povjeri ili za koje ga ovlasti Upravni odbor.
5.           Izvršni direktor uspostavlja
programski ured koji je pod njegovom odgovornošću za zadaće potpore
koje proizlaze iz ove Uredbe. Programski ured sastavljen je od osoblja
zajedničkog poduzeća za bioindustriju i posebno izvršava
sljedeće zadaće:
(a)
pruža podršku uspostavi prikladnog
računovodstvenog sustava i njegovom upravljanju u skladu s financijskim
pravilima zajedničkog poduzeća za bioindustriju;
(b)
upravlja pozivima kako je predviđeno godišnjim
planom rada kao i ugovorima i odlukama, uključujući njihovu
koordinaciju;
(c)
pruža sve potrebne informacije i podršku
članovima i drugim tijelima zajedničkog poduzeća za bioindustriju
koje su im potrebne za izvršavanje svojih zadaća te odgovara na njihove
posebne zahtjeve;
(d)
djeluje kao tajništvo zajedničkog
poduzeća za bioindustriju i pruža podršku svim savjetodavnim
tijelima koja osniva Upravni odbor.
10.– Znanstveni odbor
1.           Znanstveni odbor čini
najviše deset članova. Odbor bira predsjednika među svojim
članovima.
2.           Članovi uravnoteženo
zastupaju stručno znanje svjetski priznatih stručnjaka iz akademskih
ustanova, industrije, malih i srednjih poduzeća, nevladinih organizacija i
regulatornih tijela. Članovi znanstvenog odbora zajedno imaju potrebnu
znanstvenu osposobljenost i stručno znanje u tehničkom području
za davanje strateških znanstveno utemeljenih preporuka zajedničkom
poduzeću za bioindustriju.
3.           Upravni odbor utvrđuje
posebne kriterije i proces odabira za sastav znanstvenog odbora te imenuje
njegove članove. Upravni odbor uzima u obzir moguće kandidate koje
predlaže skupina predstavnika država zajedničkog poduzeća za
bioindustriju.
4.           Znanstveni odbor ima
sljedeće zadaće:
(a)
savjetuje kojim znanstvenim prioritetima treba
pristupiti u godišnjem planu rada;
(b)
savjetuje o znanstvenim postignućima koja su
opisana u godišnjem izvješću o radu.
5.           Znanstveni odbor sastaje se
najmanje jedanput godišnje. Sjednice saziva njegov predsjednik.
6.           Znanstveni odbor može uz
suglasnost predsjednika pozvati druge osobe da prisustvuju njegovim sjednicama.
7.           Znanstveni odbor donosi svoj
poslovnik.
11. –
Skupina predstavnika država
1.           Skupina predstavnika država
zajedničkog poduzeća za bioindustriju sastoji se od po jednog
predstavnika iz svake države članice i svake pridružene zemlje u Okvirnom
programu Obzor 2020. Skupina bira predsjednika među svojim članovima.
2.           Skupina predstavnika država
sastaje se najmanje jedanput godišnje. Sjednice saziva njezin predsjednik.
Izvršni direktor i predsjednik upravnog odbora ili njihovi predstavnici
prisustvuju sjednicama.
Predsjednik skupine predstavnika država može
pozvati druge osobe da prisustvuju njihovim sjednicama kao promatrači,
posebno predstavnike regionalnih tijela Unije, predstavnike civilnog društva i
predstavnike udruga malih i srednjih poduzeća.
3.           Skupina predstavnika država
posebno pregledava informacije i daje mišljenje o sljedećem:
(a)
postignutom napretku zajedničkog poduzeća
za bioindustriju i postizanju njegovih ciljeva;
(b)
ažuriranju strateških usmjerenja;
(c)
poveznicama s Okvirnim programom Obzor 2020;
(d)
godišnjim planovima rada;
(e)
sudjelovanju malog i srednjeg poduzetništva.
4.           Skupina predstavnika država
također pruža informacije zajedničkom poduzeću za bioindustriju
i djeluje kao poveznica s njim u vezi sa sljedećim:
(a)
statusom relevantnih nacionalnih i regionalnih
programa istraživanja i inovacija i određivanjem mogućih
područja suradnje, uključujući uvođenje odgovarajućih
tehnologija;
(b)
posebnim mjerama koje se poduzimaju na nacionalnoj
ili regionalnoj razini u vezi sa širenjem rezultata, specijaliziranim
tehničkim radionicama i komunikacijskim aktivnostima;
(c)
posebnim mjerama koje se poduzimaju na nacionalnoj
ili regionalnoj razini u vezi s aktivnostima uvođenja povezanima sa
zajedničkom tehnološkom inicijativom za bioindustriju.
5.           Skupina predstavnika država
može na vlastitu inicijativu izdati preporuke zajedničkom poduzeću za
bioindustriju o tehničkim, upravnim i financijskim pitanjima, pogotovo
kada su ta pitanja od nacionalnog ili regionalnog interesa.
Zajedničko poduzeće za bioindustriju
obavješćuje skupinu predstavnika država zajedničkog poduzeća za
bioindustriju o daljnjim postupcima u vezi s tim preporukama.
6.           Skupina predstavnika država
donosi svoj poslovnik.
12. –
Izvori financiranja
1.           Zajedničko poduzeće
za bioindustriju zajednički financira Unija i ostali članovi ili
njihovi pridruženi subjekti financijskim doprinosima koji se isplaćuju u
obrocima i doprinosima koji se sastoje od troškova koje imaju u provedbi
neizravnog djelovanja koje ne nadoknađuje zajedničko poduzeće za
bioindustriju.
2.           Administrativni troškovi
zajedničkog poduzeća za bioindustriju ne smiju prijeći
60 milijuna EUR i pokrivaju se financijskim doprinosima koji se na
godišnjoj osnovi jednakomjerno dijele između Unije i ostalih članova.
Ako se dio doprinosa za administrativne troškove ne iskoristi, može se
namijeniti za troškove poslovanja zajedničkog poduzeća za
bioindustriju.
3.           Troškovi poslovanja
zajedničkog poduzeća za bioindustriju pokrivaju se na sljedeći
način:
(a)
financijskim doprinosom Unije;
(b)
financijskim doprinosima ostalih članova;
(c)
doprinosima u naravi ostalih članova ili
njihovih pridruženih subjekata koji se sastoje od troškova nastalih prilikom
provedbe neizravnog djelovanja, umanjenih za doprinos zajedničkog
poduzeća za bioindustriju i sve druge doprinose Unije tim troškovima.
4.           Financijski doprinos ostalih
članova troškovima poslovanja iz stavka 3. (b) iznosi najmanje
182,50 milijuna EUR tijekom razdoblja iz članka 1. ove Uredbe.
5.           Sredstva zajedničkog
poduzeća za bioindustriju koja ulaze u njegov proračun sastoje se od
sljedećih doprinosa:
(a)
financijskih doprinosa članova
administrativnim troškovima;
(b)
financijskih doprinosa članova troškovima
poslovanja;
(c)
svih prihoda koje ostvaruje zajedničko
poduzeće za bioindustriju;
(d)
svih drugih financijskih doprinosa, sredstava i
prihoda.
Prihodom se smatraju kamate na doprinose koje
zajedničkom poduzeću za bioindustriju isplaćuju njegovi
članovi.
6.           Sva sredstva zajedničkog
poduzeća za bioindustriju i njegovih aktivnosti namijenjena su postizanju
ciljeva iz članka 2. ove Uredbe.
7.           Zajedničko poduzeće
za bioindustriju vlasnik je svih sredstava koje je samo stvorilo ili su mu
dodijeljena za ispunjavanje njegovih ciljeva iz članka 2. ove Uredbe.
8.           Osim u slučaju
likvidacije zajedničkog poduzeća za bioindustriju u skladu s
člankom 20., višak prihoda nad rashodima ne isplaćuje se
članovima zajedničkog poduzeća za bioindustriju.
13 -
Financijske obveze
Financijske obveze zajedničkog poduzeća
za bioindustriju ne prelaze iznos financijskih sredstava koji je na
raspolaganju ili iznos koji njegovi članovi uplaćuju u proračun.
14 -
Financijska godina
Financijska godina traje od 1. siječnja
do 31. prosinca.
15 -
Operativno i financijsko planiranje
1.           Izvršni direktor predaje
Upravnom odboru na donošenje nacrt godišnjeg plana rada koji uključuje
detaljan plan aktivnosti istraživanja i inovacija, administrativnih aktivnosti
i odgovarajuću procjenu rashoda za sljedeću godinu. Nacrt plana rada
uključuje i procjenu vrijednosti doprinosa koji se uplaćuju u skladu
s klauzulom 12. stavkom 3. točkom (c).
2.           Godišnji plan rada za
određenu godinu donosi se do kraja prethodne godine. Godišnji plan rada
javno je dostupan.
3.           Izvršni direktor priprema
nacrt godišnjeg proračuna za sljedeću godinu te ga podnosi na
odobrenje Upravnom odboru.
4.           Upravni odbor donosi godišnji
proračun za određenu godinu do kraja prethodne godine.
5.           Godišnji proračun
prilagođuje se kako bi se u obzir uzeo iznos doprinosa Unije kako je
navedeno u proračunu Unije.
16 - Operativno i financijsko izvješćivanje
1.           Izvršni direktor podnosi
godišnje izvješće Upravnom odboru o izvršavanju svojih zadaća u
skladu s financijskim pravilima zajedničkog poduzeća za
bioindustriju.
Izvršni direktor do 15. veljače svake godine
podnosi upravnom odboru na odobrenje godišnje izvješće o radu o napretku
koji je zajedničko poduzeće za bioindustriju postiglo u protekloj
kalendarskoj godini, posebno u odnosu na godišnji plan rada za tu godinu.
Izvješće između ostalog obuhvaća informacije o sljedećim
pitanjima:
(a)
istraživanju, inovacijama i drugim provedenim
aktivnostima i odgovarajućim rashodima;
(b)
aktivnostima o kojima se podnosi izvješće uz
raščlambu prema vrsti sudionika, uključujući mala i srednja
poduzeća, i prema zemlji;
(c)
aktivnosti odabrane za financiranje uz
raščlambu prema vrsti sudionika, uključujući mala i srednja
poduzeća, i prema zemlji te navođenje doprinosa zajedničkog
poduzeća za bioindustriju pojedinačnim sudionicima i djelovanjima.
2.           Nakon što Upravni odbor
odobri godišnje izvješće o aktivnostima, ono se objavljuje.
3.           Zajedničko poduzeće
za bioindustriju podnosi godišnje izvješće Komisiji u skladu s
člankom 60. stavkom 5. Uredbe (EU, Euratom) br. 966/2012.
4.           Račune zajedničkog
poduzeća za bioindustriju provjerava neovisno revizorsko tijelo u skladu s
člankom 60. stavkom 5. Uredbe (EU, Euratom) br. 966/2012.
Računi zajedničkog poduzeća za
bioindustriju ne podliježu provjerama Revizorskog suda.
17. –
Interna revizija
Interni revizor Komisije ima iste ovlasti nad
zajedničkim poduzećem za bioindustriju kao one koje ima u pogledu
Komisije.
18. –
Odgovornost članova i osiguranje
1.           Financijska odgovornost
članova za dugove zajedničkog poduzeća za bioindustriju
ograničava se na njihove već dane doprinose za pokrivanje
administrativnih troškova.
2.           Zajedničko poduzeće
za bioindustriju sklapa i održava prikladno osiguranje.
19. – Sukob interesa
1.           Zajedničko poduzeće
za bioindustriju, njegova tijela i osoblje moraju izbjegavati svaki sukob
interesa u provođenju svojih aktivnosti.
2.           Upravni odbor
zajedničkog poduzeća za bioindustriju može donijeti pravila za
sprječavanje sukoba interesa u vezi sa svojim članovima, tijelima i
zaposlenicima i upravljanje njima. Ta će pravila uključivati odredbe
radi izbjegavanja sukoba interesa predstavnika članova koji su u Upravnom
odboru.
20 –
Likvidacija
1.           Zajedničko poduzeće
za bioindustriju likvidira se na kraju razdoblja navedenog u članku 1. ove
Uredbe.
2.           Postupak likvidacije
automatski se pokreće ako se Komisija ili svi privatni članovi povuku
iz zajedničkog poduzeća za bioindustriju.
3.           Za provedbu postupka
likvidacije zajedničkog poduzeća za bioindustriju, Upravni odbor
imenuje jednog ili više likvidatora koji poštuju odluke Upravnog odbora.
4.           Pri likvidaciji zajedničkog
poduzeća za bioindustriju njegova se imovina koristi za podmirivanje
njegovih obveza i troškova povezanih s likvidacijom. Svaki se višak
raspoređuje među postojećim članovima u trenutku
likvidacije i to razmjerno njihovom financijskom doprinosu zajedničkom
poduzeću za bioindustriju. Svaki višak u korist Unije vraća se u
proračun Unije.
5.           Uspostavlja se ad hoc
postupak za osiguranje odgovarajućeg upravljanja svim sporazumima koje je
sklopilo zajedničko poduzeće za bioindustriju i odlukama koje je donijelo,
kao i svim ugovorima o nabavi za razdoblje dulje od postojanja navedenog
poduzeća.
ZAKONODAVNI
FINANCIJSKI IZVJEŠTAJ
1.           OKVIR PRIJEDLOGA/INICIJATIVE

1.1.        Naslov prijedloga/inicijative

Prijedlog Uredbe Vijeća o zajedničkom
poduzeću za bioindustriju
1.2.        Odgovarajuće
područje / područja politike u strukturi ABM/ABB[34]
Područje politike: Obzor 2020. −
Okvirni program za istraživanje i inovacije
Djelatnost: Društveni izazovi „Sigurnost hrane,
održiva poljoprivreda, morska i pomorska istraživanja i biogospodarstvo” i
vodeći položaj u industriji „ključnih razvojnih tehnologija (BIOKET)”
1.3.        Vrsta prijedloga /
inicijative
X       Prijedlog/inicijativa odnosi se na novo
djelovanje
¨      Prijedlog/inicijativa odnosi se na novo djelovanje nakon
pilot-projekta / pripremnog djelovanja[35]

¨      Prijedlog/inicijativa odnosi se na produženje postojećeg
djelovanja
¨      Prijedlog/inicijativa odnosi se na djelovanje koje je
preusmjereno na novo djelovanje
1.4.        Cilj (ciljevi)
1.4.1.     Višegodišnji strateški ciljevi
Komisije na koje se odnosi prijedlog/inicijativa
Osnovati zajedničko poduzeće za
bioindustriju kao novi oblik javno-privatnog partnerstva između Komisije i
industrije s ciljem financiranja istraživanja i inovacija.
Organizirati konkurentne pozive na podnošenje
prijedloga, procjenu i odabir projekata u kojima će industrija
sufinancirati odabrane kolaborativne istraživačke projekte koji se provode
u državi članici ili državi povezanoj s programom Obzor 2020., zajedno s
akademskim ustanovama, malim i srednjim poduzećima i drugim partnerima uz
podršku sredstava zajedničkog poduzeća za bioindustriju.
1.4.2.     Posebni cilj/ciljevi i
odgovarajuća aktivnost/aktivnosti u okviru strukture ABM/ABB
(a)
pokazati tehnologije kojima se omogućuje
proizvodnja novih kemijskih sastavnica, novih materijala i novih
potrošačkih proizvoda iz europske biomase, za koje nisu potrebni fosilni
izvori;
(b)
razviti poslovne modele u kojima se objedinjuju
gospodarski subjekti duž čitavog vrijednosnog lanca, od opskrbe pogona
biorafinerija biomasom do potrošača biomaterijala, biokemikalija i
biogoriva, između ostalog stvaranjem novih međusektorskih veza i
podupiranjem međuindustrijskih klastera i
(c)
osnivati vodeće pogone biorafinerija koji se
služe tehnologijama i poslovnim modelima za biomaterijale, biokemikalije i
biogoriva te dokazati smanjenje troškova i povećanje učinka na razini
konkurentnoj s alternativama temeljenima na fosilnim izvorima.
Odgovarajuća
aktivnost/aktivnosti u okviru strukture ABM/ABB
(a)
nadzor i praćenje financijskih i znanstvenih
aspekata projekata za koje je sa zajedničkim poduzećem za
bioindustriju sklopljen ugovor o dodjeli bespovratnih sredstava;
(b)
organiziranje poziva na podnošenje ponuda potrebnih
za rad zajedničkog poduzeća za bioindustriju;
(c)
osnivanje i provedba svih postupaka
zajedničkog poduzeća za bioindustriju;
(d)
organiziranje aktivnosti širenja rezultata
zajedničkog poduzeća za bioindustriju;
(e)
organiziranje drugih aktivnosti povezanih sa
zajedničkim poduzećem za bioindustriju.
1.4.3.     Očekivani
rezultat/rezultati i utjecaj
Navesti učinke koje
bi prijedlog/inicijativa trebali imati na ciljane korisnike/skupine.
Znatan porast privatnih ulaganja koji se ogleda u
sljedećem:
–
pet novih sastavnica za kemijsku industriju do
2020.;
–
pedeset novih biomaterijala do 2020.;
–
pet vodećih pogona biorafinerija do 2020.;
Brži plasman na tržište za sljedeće:
–
trideset novih potrošačkih proizvoda do 2020.;
–
deset novih vrijednosnih lanaca u bioindustriji do
2020.;
–
širok raspon sudjelovanja malih i srednjih
poduzeća.
1.4.4.     Pokazatelji rezultata i
utjecaja
Navesti pokazatelje
koji omogućuju praćenje provedbe prijedloga/inicijative.
Utvrđuje se skup kvantitativnih i
kvalitativnih pokazatelja učinka (KPU, ključni pokazatelji
učinka) za praćenje provedbe zajedničkog poduzeća za
bioindustriju. Tim će se ključnim pokazateljima učinka mjeriti
učinak zajedničkog poduzeća na konkurentnost EU-a i
istraživačko područje za bioindustriju i obnovljivu industriju.
Kvantitativni pokazatelji mjerit će se u širokim razmjerima na usporedan i
sustavan način, dok će kvalitativni pristup uključivati studije
slučajeva i tehničku reviziju. Kako bi se pomoglo u procjeni dodatnih
učinaka u životnom vijeku zajedničkog poduzeća, ključne
pokazatelje učinka treba procjenjivati u usporedbi s osnovom utemeljenom
na situaciji u godinama koje su prethodile njegovom osnivanju.
Napredak zajedničkog poduzeća neprekidno
će se pratiti u usporedbi sa skupom pokazatelja koje je moguće
objektivno provjeriti, a koji uključuju sljedeće:
–
praćenje javnog (EZ i drugi) i privatnog
financiranja,
–
praćenje dodatnih učinaka,
–
odabir projekata i dodjela sredstava,
–
tehničko praćenje u usporedbi s dobro
utvrđenim specifičnim programskim kontrolnim točkama,
–
pridržavanje rasporeda,
–
količinski određeno praćenje ulaska
na tržište u ciljnim sektorima,
–
razinu sudjelovanja malih i srednjih poduzeća
i sudjelovanje novijih država članica,
–
pokazatelje održivosti.
Zajedničko poduzeće u sredini razdoblja
u ime Komisije ocjenjuju neovisni stručnjaci. Ta ocjena odnosi se
kvalitetu i učinkovitost zajedničkog poduzeća i njegov napredak
u postizanju ciljeva te se njome daju preporuke za sve potrebne prilagodbe
programa i, po potrebi, razmatra izlazna strategija.
1.5.        Osnova prijedloga/inicijative

1.5.1.     Zahtjev/zahtjevi koje je
potrebno kratkoročno ili dugoročno ispuniti
osnivanje zajedničkog poduzeća kao nove
strukture partnerstva između Komisije i industrije s ciljem financiranja
istraživanja i inovacija;
organiziranje konkurentnih poziva na podnošenje
prijedloga, ocjenjivanja i odabira projekata u kojima će industrija
sufinancirati odabrane kolaborativne istraživačke projekte;
nadzor i praćenje financijskih i znanstvenih
aspekata projekata za koje je sa zajedničkim poduzećem za
bioindustriju sklopljen ugovor o dodjeli bespovratnih sredstava;
osnivanje i provedba svih postupaka
zajedničkog poduzeća za bioindustriju, uključujući
financijsku reviziju;
organiziranje aktivnosti širenja rezultata i
komunikacije zajedničkog poduzeća za bioindustriju;
organiziranje drugih aktivnosti povezanih sa
zajedničkim poduzećem za bioindustriju.
1.5.2.     Dodana vrijednost sudjelovanja
EU-a
Za razvoj bioindustrije potreban je i
usklađen pristup na razini EU-a jer je za osnivanje njezinih vrijednosnih
lanaca potrebno povezivanje dionika u područjima s jakim poljoprivrednim i
šumarskim sektorom s dionicima s jakom tehnološkom i industrijskom osnovom. Oni
se možda neće nalaziti u istoj regiji ili državi članici, čime
se dodaju poteškoće već složenoj situaciji.
1.5.3.     Pouke iz prijašnjih
sličnih iskustava
Niz inicijativa malih razmjera koje pokreću
države članice ili regije pokazao je da uspješan razvoj biogospodarstva
uvelike ovisi o učinkovitoj transnacionalnoj suradnji. To se odražava u
sve većoj suradnji među nacionalnim i regionalnim klasterima
biogospodarstva, npr. između IAR-a i Wagralima, ili CLIB2021-a i BE-BASIC-a.
Iako te suradnje među regijama i klasterima na prvi pogled djeluju
obećavajuće, i na njih često utječu razlike u razinama
financiranja i pravilima o financiranju.
1.5.4.     Usklađenost i moguća
sinergija s ostalim odgovarajućim instrumentima
Može postojati usklađenost u orijentaciji u
Obzoru 2020. i strukturnim fondovima za podršku aktivnostima iz područja
istraživanja i inovacija, posebno u području inovacija. Potrebno je
razmotriti različite nove pravne okvire, programske mehanizme i pristupe u
vezi sa sudjelovanjem. Mogle bi se omogućiti sinergije između
financiranja u okviru Obzora 2020. i sredstava država članica i regija.
Budući da javno-privatno partnerstvo ima vodeću ulogu u pokrivanju
aktivnosti istraživanja i inovacija regionalnim klasterima organiziranima u
okviru strategije pametne specijalizacije, ona bi mogla imati ključnu
ulogu u omogućivanju udruživanja tih izvora financiranja i povećati
učinkovitost djelovanja. Također bi se mogle razmotriti sinergije za
pristup novim financijskim instrumentima za uvođenje kao što je RSFF
(Instrument za smanjivanje financijskog rizika) Europske investicijske banke.
1.6.        Trajanje i financijski
učinak
X       prijedlog/inicijativa ograničenog
trajanja
X       Prijedlog/inicijativa na snazi od 1.
siječnja 2014. do 31. prosinca 2024.
X       Financijski utjecaj od 1. siječnja
2014. do 31. prosinca 2020. za odobrena sredstva za preuzete obveze
X       Financijski utjecaj od 1. siječnja
2014. do 31. prosinca 2024. za odobrena sredstva za plaćanje
¨      prijedlog/inicijativa neograničenog trajanja
Provedba s razdobljem osnivanja od GGGG do GGGG,
nakon čega slijedi sveobuhvatno djelovanje.
1.7.        Predviđena metoda/metode
upravljanja[36]

¨      Izravno upravljanje od strane Komisije kroz:
¨      izvršne agencije
¨      Podijeljeno upravljanje s državama članicama
X       Neizravno upravljanje povjeravanjem
zadaća provedbe proračuna sljedećim dionicima:
¨      međunarodnim organizacijama i njihovim agencijama (navesti);
¨      Europskoj investicijskoj banci;
X       tijelima iz članka 209. Financijske
uredbe;
¨      tijelima javnog prava;
¨      tijelima uređenima privatnim pravom koja pružaju javne
usluge u mjeri u kojoj daju odgovarajuća financijska jamstva;
¨      tijelima uređenima privatnim pravom države članice
kojima je povjerena provedba javno-privatnog partnerstva i koja daju odgovarajuća
financijska jamstva;
¨      osobama kojima je povjerena provedba određenih djelovanja u
ZVSP-u u skladu s glavom V. UEU-a i koje su navedene u odgovarajućem
temeljnom aktu.
2.           MJERE UPRAVLJANJA
2.1.        Pravila nadzora i
izvješćivanja
Navesti
učestalost i uvjete.
Nadzor zajedničkog poduzeća za
bioindustriju odvijat će se preko posrednika i u skladu s klauzulama 6. i
16. Statuta.
2.2.        Sustav upravljanja i kontrole

2.2.1.     Okvir unutarnje kontrole
Komisija
putem odgovornog dužnosnika za ovjeravanje na osnovi delegiranja ovlasti
osigurava da pravila koja se primjenjuju na zajedničko poduzeće za
bioindustriju u okviru zajedničke tehnološke inicijative budu potpuno u
skladu sa zahtjevima članka 60. i članka 61. Financijske uredbe. Načinom
na koji se organizira nadzor, uključujući članstvo u Upravnom
odboru zajedničkog poduzeća za bioindustriju u okviru zajedničke
tehnološke inicijative i izvješćivanje osigurat će se da službe
Komisije budu u mogućnosti ispuniti zahtjeve povezane s odgovornošću
kolegiju i proračunskom tijelu.
Okvir
unutarnje kontrole zajedničkog poduzeća za bioindustriju u okviru
zajedničke tehnološke inicijative temelji se na sljedećem:
–
provedbi normi unutarnje kontrole kojima se omogućuju jamstva koja su u
najmanju ruku jednaka onima Komisije,
–
postupcima za odabir najboljih projekata neovisnom procjenom i za njihov
prijenos u pravne instrumente,
–
vođenju projekta i ugovora od početka do kraja u svakom projektu,
– ex
ante provjerama za 100 % potraživanja, uključujući potvrde o
obavljenoj reviziji i ex ante potvrdu metode utvrđivanja troškova,
– ex
post reviziji uzorka potraživanja kao dio ex post revizije u okviru
programa Obzor 2020.,
–
znanstvenoj procjeni rezultata projekta.
U
zajedničkom poduzeću za bioindustriju u okviru zajedničke
tehnološke inicijative uspostavljaju se različite mjere za ublažavanje
inherentnih rizika sukoba interesa, posebice jednak broj glasova za Komisiju i
industrijske partnere u Upravnom odboru, odabir direktora od strane Upravnog
odbora na temelju prijedloga Komisije, neovisnost zaposlenika, procjene
neovisnih stručnjaka na temelju objavljenih kriterija za odabir uz
mogućnost žalbe i potpunu izjavu o interesu. Jedna od ključnih
zadaća zajedničkog poduzeća u okviru zajedničke tehnološke
inicijative je utvrđivanje etičkih i organizacijskih vrijednosti koje
će nadzirati Komisija.
2.2.2.     Troškovi i koristi kontrola
Interni
revizor Komisije ima iste ovlasti nad zajedničkim poduzećem za
bioindustriju kao one koje ima u pogledu Komisije. Osim toga, Upravni odbor po
potrebi može osigurati uspostavu službe za internu reviziju zajedničkog
poduzeća. Kao dužnosnik za ovjeravanje, izvršni direktor zajedničkog
poduzeća za bioindustriju u okviru zajedničke tehnološke inicijative
mora uvesti troškovno učinkovit sustav unutarnjeg nadzora i upravljanja.
Izvršni direktor je dužan izvijestiti Komisiju o donesenom okviru unutarnjeg
nadzora.
Komisija
prati rizik nepridržavanja s pomoću sustava izvješćivanja koji
donosi, kao i praćenjem rezultata ex post revizije korisnika
sredstava EU-a u javnom poduzeću za bioindustriju u okviru zajedničke
tehnološke inicijative kao dio ex post revizije kojom je obuhvaćen
ukupan program Obzor 2020.
U
uspostavljenom sustavu nadzora potrebno je uzeti u obzir snažno uvjerenje
korisnika sredstava EU-a i zakonodavnog tijela da je teret nadzora potreban za
postizanje granične vrijednosti pogreške od 2 % postao prevelik.
Stoga postoji opasnost da će program istraživanja Unije postati manje
privlačan što će imati negativne posljedice na istraživanja i
inovacije u Uniji.
Europsko
vijeće zaključilo je 4. veljače 2011. da je „od ključne
važnosti pojednostavniti instrumente EU-a za poticanje istraživanja, razvoja i
inovacija kako bi se njima lakše koristili najbolji znanstvenici i
najinovativnija poduzeća, posebno postizanjem nove ravnoteže povjerenja i
nadzora među odgovarajućim institucijama te ravnoteže između
preuzimanja i izbjegavanja rizika” (vidjeti EUCO 2/1/11 REV1, Bruxelles, 8.
ožujka 2011.)
U
svojoj Rezoluciji od 11. studenoga 2010. (P7_TA(2010)0401) o pojednostavnjivanju
provedbe okvirnih programa za istraživanje, Europski parlament izričito
podržava višu razinu rizika pogrešaka u financiranju istraživanja i „izražava
zabrinutost činjenicom da su sadašnji sustav i praksa upravljanja
programom FP7 pretjerano usmjereni na nadzor, što dovodi do rasipanja resursa,
smanjivanja sudjelovanja i manje privlačnosti područja istraživanja;
sa zabrinutošću napominje da se čini kako se sadašnjim sustavom
upravljanja utemeljenim na „nultoj stopi tolerancije” izbjegavaju rizici umjesto
da se njima upravlja.”
Stoga
se dionici i institucije slažu da uz stopu pogreške treba razmotriti i niz
ciljeva i interesa, a posebice uspjeh politike za istraživanja,
međunarodnu konkurentnost i znanstvenu izvrsnost. U isto vrijeme postoji
jasna potreba za upravljanjem proračunom na učinkovit i djelotvoran
način i sprečavanjem prijevare i rasipanja.
Kako
je navedeno, Komisija prati rizik nepridržavanja s pomoću sustava
izvješćivanja koji uspostavlja, kao i praćenjem rezultata ex post
revizije korisnika sredstava EU-a u javnom poduzeću za bioindustriju u
okviru zajedničke tehnološke inicijative kao dio ex-post revizije
kojom je obuhvaćen ukupan program Obzor 2020.
2.2.3.     Vjerojatna stopa
neusklađenosti
U
zakonodavnom financijskom izvještaju u okviru Obzora 2020. Komisija navodi da
je krajnji cilj i dalje postizanje stope preostale pogreške u iznosu manjem od
2 % ukupnih rashoda od početka do kraja programa te je s tim ciljem
uvela niz mjera za pojednostavnjivanje. Međutim, potrebno je uzeti u obzir
ostale navedene ciljeve i troškove nadzora.
Budući
da su pravila za sudjelovanje u zajedničkom poduzeću za bioindustriju
u okviru zajedničke tehnološke inicijative u načelu jednaka pravilima
kojima se služi Komisija i imaju sličan profil rizičnosti korisnika,
može se očekivati da će razina pogreške biti slična onoj koju je
Komisija utvrdila za Obzor 2020., odnosno da postoji razumna sigurnost da je
godišnji rizik pogreške tijekom višegodišnjeg razdoblja rashoda unutar raspona
od 2-5 %, uz krajnji cilj postizanja preostale razine pogreške što bliže
iznosu od 2 % na kraju višegodišnjih programa, nakon što je uzet u obzir
financijski učinak svih revizija i mjera namijenjenih ispravljanju i
oporavku.
Potpune
informacije o očekivanoj stopi pogreške kod korisnika nalaze se u
zakonodavnom financijskom izvještaju za Obzor 2020.
2.3.        Mjere za sprečavanje
prijevare i nepravilnosti
Komisija
osigurava da javno poduzeće za bioindustriju u okviru zajedničke
tehnološke inicijative primjenjuje postupke za borbu protiv prijevara u svim
fazama postupka upravljanja. Prijedlozi programa Obzor 2020. podložni su
testiranju na otpornost na prijevare i ocjeni njihova utjecaja. Sve u svemu,
predložene mjere trebale bi imati pozitivan utjecaj na borbu protiv prijevara,
a to bi posebno trebalo vrijediti za veći naglasak na revizijama
utemeljenima na rizicima i za jačanje znanstvenog ocjenjivanja i kontrole.
Komisija
poduzima odgovarajuće mjere kako bi osigurala da su prilikom
provođenja djelovanja financiranog u okviru ove Uredbe financijski
interesi Unije zaštićeni primjenom preventivnih mjera protiv prijevare,
korupcije i ostalih nezakonitih aktivnosti učinkovitim provjerama kao i,
ukoliko se nepravilnosti otkriju, povratom pogrešno isplaćenih iznosa te,
po potrebi, djelotvornim, proporcionalnim i odvraćajućim kaznama.
Komisija
osigurava čvrstu suradnju između svoje službe i zajedničkog
poduzeća za bioindustriju u okviru zajedničke tehnološke inicijative
u pitanjima koja se odnose na prijevaru i nepravilnosti.
Revizorski
sud ima ovlasti revizije, na temelju dokumenata i na licu mjesta, nad svim
korisnicima bespovratnih sredstava, izvoditeljima i podizvoditeljima koji su
primili sredstva Unije u okviru programa.
Europski
ured za borbu protiv prijevara (OLAF) može obaviti provjere na na terenu i
inspekcije gospodarskih subjekata koji su posredno ili neposredno
uključeni u takvo financiranje, u skladu s postupcima utvrđenima
Uredbom (Euratom, EZ) br. 2185/96, kako bi se ustanovilo postojanje prijevare,
korupcije ili drugih nezakonitih aktivnosti koji utječu na financijske
interese Unije u vezi sa sporazumom ili odlukom o dodjeli bespovratnih
sredstava ili ugovorom o financiranju Unije.
3.           PROCIJENJENI FINANCIJSKI
UTJECAJ PRIJEDLOGA/INICIJATIVE
3.1.        Naslov/naslovi
višegodišnjeg financijskog okvira i proračunska linija/linije u okviru
rashoda na koje se prijedlog/inicijativa odnosi
·
Zatražene nove proračunske linije
Prema redoslijedu
naslova višegodišnjeg financijskog okvira i proračunskih linija.
 Naslov višegodišnjeg financijskog okvira || Proračunska linija || Vrsta rashoda || Doprinos
 Naslov 1A – Konkurentnost za rast i poslove || Dif./nedif. || zemalja EFTA-e || zemalja kandidatkinja || trećih zemalja || u smislu članka 18. stavka 1. točke (aa) Financijske uredbe
 1A || 08 02 07 32 – Društveni izazovi – zajednička tehnološka inicijativa za bioindustriju || Dif. || DA || DA || DA || DA
Godišnji proračun za odobrena sredstva za
preuzete obveze i odobrena sredstva za plaćanje zajedničkog
poduzeća za bioindustriju financira se iz sljedećeg:
- 08.020201 Vodeći položaj u nanotehnologijama,
području naprednih materijala, biotehnologiji te naprednoj proizvodnji i
preradi: 15 %
- 08.020302 Poboljšanje sigurnosti hrane,
razvoj održive poljoprivrede, morskog i pomorskog istraživanja i
biogospodarstva: 85 %
Godišnji financijski doprinos po
proračunskoj liniji nalazi se u tablici u nastavku.
U milijunima EUR (na
tri decimalna mjesta)
 Proračunska linija || 2014. || 2015. || 2016. || 2017. || 2018. || 2019. || 2020. || ukupno
 08.020201 Vodeći položaj u nanotehnologijama, području naprednih materijala, biotehnologiji te naprednoj proizvodnji i preradi || 7,793 || 30,314 || 24,411 || 20,768 || 21,318 || 21,529 || 23,867 || 150,000
 08.020302 Poboljšanje sigurnosti hrane, razvoj održive poljoprivrede, morskog i pomorskog istraživanja i biogospodarstva || 44,162 || 171,782 || 138,332 || 117,685 || 120,803 || 121,998 || 135,238 || 850,000
 Ukupno || 51,955 || 202,096 || 162,743 || 138,453 || 142,121 || 143,527 || 159,105 || 1,000,000
3.2.        Procijenjeni utjecaj na
rashode
3.2.1.     Sažetak procijenjenog utjecaja
na rashode
 Naslov višegodišnjeg financijskog okvira: || 1A || Naslov 1A – Konkurentnost za rast i poslove Proračunska linija 08 02 07 32 – Društveni izazovi – zajednička tehnološka inicijativa za bioindustriju
U milijunima EUR (na
tri decimalna mjesta)
 Zajedničko poduzeće za bioindustriju ||   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. do 2024. || UKUPNO
 Glava 1. – Troškovi za osoblje || Preuzete obveze || (1) || 0,498 || 0,651 || 0,664 || 0,678 || 0,691 || 0,705 || 3,745 || 0 || 7,632
 Plaćanja || (2) || 0,498 || 0,651 || 0,664 || 0,678 || 0,691 || 0,705 || 0,719 || 3,026 || 7,632
 Glava 2. – Troškovi za infrastrukturu i poslovanje || Preuzete obveze || (1a) || 1,457 || 1,445 || 1,579 || 1,775 || 1,930 || 1,822 || 2,36 || 0 || 12,368
 Plaćanja || (2 a) || 1,457 || 1,445 || 1,579 || 1,775 || 1,930 || 1,822 || 1,292 || 1,068 || 12,368
 Glava 3. - Troškovi poslovanja || Preuzete obveze || (3 a) ||   50,000 ||   200,000 ||   160,500 ||   136,000 ||   139,500 ||   141,000 ||   153,000 || 0 || 980,000
 Plaćanja || (3b) ||   0 ||   130,000 ||   94,660 ||   95,680 ||   106,996 ||   119,776 ||   216,444 || 216,444 || 980,000
 UKUPNA odobrena sredstva za zajedničko poduzeće za bioindustriju || Preuzete obveze || =1+1a +3a || 51,955 || 202,096 || 162,743 || 138,453 || 142,121 || 143,527 || 159,105 || 0 || 1,000,000
 Plaćanja || =2+2a +3b || 1,955 || 132,096 || 96,903 || 98,133 || 109,617 || 122,303 || 218,455 || 220,538 || 1,000,000
Zajedničko poduzeće za bioindustriju
utemeljeno je na podjeli troškova s industrijom.
 Naslov višegodišnjeg financijskog okvira: || 1A || „Administrativni rashodi
   ||   ||   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godine 2021. – 2024. || UKUPNO
 Glavna uprava: istraživanje i inovacije ||   ||
  Ljudski potencijali || 0,393 || 0,400 || 0,408 || 0,417 || 0,425 || 0,433 || 0,441 || p.m. || 2,917
  Ostali administrativni rashodi || 0 || 0 || 0 || 0 || 0 || 0 || 0 || 0 || 0
 Glavna uprava za istraživanje i inovacije - UKUPNO || Odobrena sredstva || 0,393 || 0,400 || 0,408 || 0,417 || 0,425 || 0,433 || 0,441 || p.m. || 2,917
 UKUPNA odobrena sredstva iz NASLOVA 1A višegodišnjeg financijskog okvira || (Ukupne preuzete obveze = ukupna plaćanja) || 0,393 || 0,400 || 0,408 || 0,417 || 0,425 || 0,433 || 0,441 || p.m. ||     2,917
   ||   ||   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godine 2021. – 2024. || UKUPNO
 UKUPNA odobrena sredstva iz NASLOVA 1 – 5 višegodišnjeg financijskog okvira || Preuzete obveze || 52,348 || 202,496 || 163,151 || 138,870 || 142,546 || 143,960 || 159,546 ||   || 1,002,917
 Plaćanja || 2,348 || 132,496 || 97,311 || 98,550 || 110,042 || 122,736 || 218,896 || 220,538 || 1,002,917
3.2.2.     Procjena utjecaja na odobrena
sredstva zajedničkog poduzeća za bioindustriju
¨         Za prijedlog/inicijativu nije potrebno korištenje odobrenih
sredstava za poslovanje
X         Za prijedlog/inicijativu potrebno je
korištenje odobrenih sredstava za poslovanje, kako je objašnjeno u nastavku:
 Navesti ciljeve i rezultate   ò ||   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. – 2024. || ukupno
   ||   ||   ||   ||
 Vrsta rezultata[37]   || Prosječni trošak po rezultatu || Broj rezultata || Trošak || Broj rezultata || Trošak || Broj rezultata || Trošak || Broj rezultata || Trošak || Broj rezultata || Trošak || Broj rezultata || Trošak || Broj rezultata || Troškovi ||
 POSEBNI CILJ br. 1[38] Unaprijediti i potvrditi posve nove sastavnice za kemijsku industriju u razmjerima demonstracije ||   ||   ||   ||   ||   ||   ||   ||   ||   ||   ||   ||   ||   ||   ||
 – Rezultat: pet novih sastavnica za kemijsku industriju || Kemijske sastavnice || 30,000 ||   ||   22,000 ||   ||   75,000 ||   ||   57,500 ||   ||   52,000 ||   ||   50,000 ||   ||   50,000 ||   ||   83,000 || 389,500
 Međuzbroj za posebni cilj br. 1 ||   ||   22,000 ||   ||   75,000 ||   ||   57,500 ||   ||   52,000 ||   ||   50,000 ||   ||   50,000 ||   ||   83,000 || 389,500
 POSEBNI CILJ br. 2 Razviti nove biomaterijale ||   ||   ||   ||   ||   ||   ||   ||   ||   ||   ||   ||   ||   ||   ||
 – Rezultat: pedeset novih biomaterijala   || Materijali || 2,500 ||   || 9,000 ||   ||   35,000 ||   ||   36,500 ||   ||   24,000 ||   ||   27,000 ||   ||   29,500 ||   ||   36,000 ||   197,000
 Međuzbroj za posebni cilj br. 2   ||   || 9,000 ||   ||   35,000 ||   ||   36,500 ||   ||   24,000 ||   ||   27,000 ||   ||   29,500 ||   ||   36,000 ||   197,000
 POSEBNI CILJ br. 3 Razviti nove potrošačke proizvode bliske tržištu ||   ||   ||   ||   ||   ||   ||   ||   ||   ||   ||   ||   ||   ||   ||
 – Rezultat: trideset novih potrošačkih proizvoda || Proizvodi || 2,500 ||   ||   10,000 ||   ||   21,500 ||   ||   21,500 ||   ||   15,500 ||   ||   17,500 ||   ||   19,000 ||   ||   31,500 ||   136,500
 Međuzbroj za posebni cilj br. 3   ||   ||   10,000 ||   ||   21,500 ||   ||   21,500 ||   ||   15,500 ||   ||   17,500 ||   ||   19,000 ||   ||   31,500 ||   136,500
 POSEBNI CILJ br. 4 Osnovati vodeće biorafinerije ||   ||   ||   ||   ||   ||   ||   ||   ||   ||   ||   ||   ||   ||   ||
 – Rezultat: pet vodećih pogona biorafinerija || Rafinerije || 25,000 ||   ||   19,000 ||   ||   70,000 ||   ||   47,000 ||   ||   51,000 ||   ||   53,000 ||   ||   51,000 ||   ||   65,000 ||   356,000 ||
 Međuzbroj za posebni cilj br. 4   ||   ||   19,000 ||   ||   70,000 ||   ||   47,000 ||   ||   51,000 ||   ||   53,000 ||   ||   51,000 ||   ||   65,000 ||   356,000 ||
 POSEBNI CILJ br. 5 osnovati nove vrijednosne lance bioindustrije ||   ||   ||   ||   ||   ||   ||   ||   ||   ||   ||   ||   ||   ||   ||
 – Rezultat: deset novih vrijednosnih lanaca bioindustrije || Vrijednosni lanci bioindustrije || 4,000 ||   ||   7,500 ||   ||   16,000 ||   ||   15,500 ||   ||   11,000 ||   ||   9,500 ||   ||   9,000 ||   ||   15,000 ||   83,500 ||
 Međuzbroj za posebni cilj br. 5   ||   ||   7,500 ||   ||   16,000 ||   ||   15,500 ||   ||   11,000 ||   ||   9,500 ||   ||   9,000 ||   ||   15,000 ||   83,500 ||
   ||   ||   ||   ||   ||   ||   ||   ||   ||   ||   ||   ||   ||   ||   ||
 UKUPNI TROŠAK ||   67,500 ||   217,500 ||   178,000 ||   153,500 ||   157,000 ||   158,500 ||   230,500 ||   1,162,500 ||
Doprinos EU-a troškovima poslovanja iznosi
980 milijuna EUR.
3.2.3.     Procjena utjecaja na ljudske
potencijale
3.2.3.1.  Sažetak zajedničkog
poduzeća za bioindustriju
¨         Za prijedlog/inicijativu nije potrebno korištenje
administrativnih odobrenih sredstava
X. Za prijedlog/inicijativu potrebno je
korištenje administrativnih odobrenih sredstava, kako je objašnjeno u nastavku:
Broj zaposlenika
(izražen u EPRV)[39]
   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. || Godina 2022. || Godina 2023. || Godina 2024.*
 Dužnosnici (razred AD) || 2 || 2 || 2 || 2 || 2 || 2 || 2 || 2 || 2 || 2 || 2
 Dužnosnici (razred AST) || 2 || 2 || 2 || 2 || 2 || 2 || 2 || 2 || 2 || 2 || 2
 Ugovorno osoblje || 12 || 18 || 18 || 18 || 18 || 18 || 18 || 18 || 18 || 18 || 18
 Privremeno osoblje ||   ||   ||   ||   ||   ||   ||   ||   ||   ||   ||
 Upućeni nacionalni stručnjaci ||   ||   ||   ||   ||   ||   ||   ||   ||   ||   ||
 UKUPNO || 16 || 22 || 22 || 22 || 22 || 22 || 22 || 22 || 22 || 22 || 22
Ako se zajednička tehnološka inicijativa ne
produži, broj zaposlenika prikladno će se smanjiti tijekom razdoblja
ukidanja (poslije 2020.) s obzirom na financijske obveze. U ovoj je tablici
prikazan maksimalni ishod.
u milijunima EUR (do tri decimalna mjesta)
   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. || Godina 2021. || Godina 2022. || Godina 2023. || Godina 2024.
 Dužnosnici (razred AD) || 0,216 || 0,220 || 0,224 || 0,229 || 0,233 || 0,238 || 0,243 || 0,247 || 0,252 || 0,257 || 0,263
 Dužnosnici (razred AST) || 0,216 || 0,220 || 0,224 || 0,229 || 0,233 || 0,238 || 0,243 || 0,247 || 0,252 || 0,257 || 0,263
 Ugovorno osoblje || 0,564 || 0,863 || 0,880 || 0,898 || 0,916 || 0,934 || 0,953 || 0,972 || 0,991 || 1,011 || 1,031
 Privremeno osoblje ||   ||   ||   ||   ||   ||   ||   ||   ||   ||   ||
 Upućeni nacionalni stručnjaci ||   ||   ||   ||   ||   ||   ||   ||   ||   ||   ||
 UKUPNO || 0,996 || 1,303 || 1,328 || 1,356 || 1,382 || 1,410 || 1,439 || 1,466 || 1,495 || 1,525 || 1,557
3.2.3.2.  Procijenjene potrebe u pogledu
ljudskih potencijala nadležne glavne uprave (Glavna uprava za istraživanja i
inovacije)
-           Za prijedlog/inicijativu nije
potrebno korištenje ljudskih potencijala
X         Za prijedlog/inicijativu potrebno je
korištenje ljudskih potencijala, kako je objašnjeno u nastavku:
Procjena se izražava u brojevima
   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020.*
  Plan radnih mjesta (dužnosnici i privremeno osoblje)
 XX 01 01 01 (sjedišta i predstavništva Komisije) ||   ||   ||   ||   ||   ||   ||
 XX 01 01 02 (delegacije) ||   ||   ||   ||   ||   ||   ||
 08 01 05 01 (Neizravna istraživanja) || 3 || 3 || 3 || 3 || 3 || 3 || 3
 10 01 05 01 (Izravna istraživanja) ||   ||   ||   ||   ||   ||   ||
  Vanjsko osoblje (u ekvivalentu punog radnog vremena: EPRV)[40]
 XX 01 02 01 (UO, UNS, UsO iz „opće omotnice”) ||   ||   ||   ||   ||   ||   ||
 XX 01 02 02 (UO, LO, UNS, UsO i MSD u delegacijama) ||   ||   ||   ||   ||   ||   ||
 XX 01 04 yy[41]   || - u sjedištima[42] ||   ||   ||   ||   ||   ||   ||
 - u delegacijama ||   ||   ||   ||   ||   ||   ||
 XX 01 05 02 (UO, UNS, UsO – neizravna istraživanja) ||   ||   ||   ||   ||   ||   ||
 10 01 05 02 (UO, UNS, UsO – izravna istraživanja) ||   ||   ||   ||   ||   ||   ||
 Ostale proračunske linije (navesti) ||   ||   ||   ||   ||   ||   ||
 UKUPNO || 3 || 3 || 3 || 3 || 3 || 3 || 3
* O
broju zaposlenika za razdoblje poslije 2020. odlučit će se u kasnijoj
fazi.
Potrebe za ljudskim potencijalima ispunit
će se angažiranjem osoblja glavne uprave kojem je već povjereno
upravljanje djelovanjem i/ili koje je preraspoređeno unutar glavne uprave
te, po potrebi, iz bilo kojih dodatnih sredstava koja se mogu dodijeliti
nadležnoj glavnoj upravi u okviru godišnjeg postupka dodjele sredstava
uzimajući u obzir proračunska ograničenja.
Opis zadaća:
 Dužnosnici i privremeno osoblje || Kako je navedeno u Statutu zajedničkog poduzeća za bioindustriju, klauzulama 4. i 6.
 Vanjsko osoblje || Ne primjenjuje se
U odjeljku 3. Priloga treba uključiti
opis izračunatih troškova ekvivalenta za EPRV.
Procjena potreba za ljudskim potencijalima zajedničkog
poduzeća za bioindustriju[43]
¨         Za prijedlog/inicijativu nije potrebno korištenje ljudskih
potencijala
X         Za prijedlog/inicijativu potrebno je
korištenje ljudskih potencijala, kako je objašnjeno u nastavku:
Procijenjene potrebe financiranja ljudskih
potencijala iz odobrenih sredstava višegodišnjeg financijskog okvira 2014. –
2020.
Procjena se izražava u brojevima
   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020.*
  Plan radnih mjesta (privremeno osoblje)
   ||   ||   ||   ||   ||   ||   ||
   08 02 07 32 - Društveni izazovi – zajednička tehnološka inicijativa za bioindustriju ||   ||   ||   ||   ||   ||   ||
 Dužnosnici (razred AD)   || 2 || 2 || 2 || 2 || 2 || 2 || 2
 Dužnosnici (razred AST) || 2 || 2 || 2 || 2 || 2 || 2 || 2
  Vanjsko osoblje (u ekvivalentu punog radnog vremena: FTE)[44]
   08 02 07 32 - Društveni izazovi – zajednička tehnološka inicijativa za bioindustriju   ||   ||   ||   ||   ||   ||   ||
 PO ||   ||   ||   ||   ||   ||   ||
 UO || 12 || 18 || 18 || 18 || 18 || 18 || 18
 UNS ||   ||   ||   ||   ||   ||   ||
 UsO ||   ||   ||   ||   ||   ||   ||
 UKUPNO || 16 || 22 || 22 || 22 || 22 || 22 || 22
* za razdoblje od
2021. do 2024. vidi tablicu br. 3.2.3.1
Opis zadaća:
 Dužnosnici i privremeno osoblje || Kako je navedeno u Statutu zajedničkog poduzeća za bioindustriju, klauzulama 4. i 6.
 Vanjsko osoblje || Kako je navedeno u Statutu zajedničkog poduzeća za bioindustriju, klauzulama 4. i 6.
U odjeljku 3. Priloga treba uključiti
opis izračunatih troškova ekvivalenta za EPRV.
3.2.4.     Usklađenost s
postojećim višegodišnjim financijskim okvirom
X         Prijedlog/inicijativa u skladu je s
postojećim višegodišnjim financijskim okvirom (višegodišnji financijski
okvir od 2014. do 2020.).
¨         Prijedlog/inicijativa uključuje reprogramiranje
odgovarajućeg naslova višegodišnjeg financijskog okvira.
Objasniti o kakvom je reprogramiranju
riječ te navesti odgovarajuće proračunske linije i iznose.
¨         Za prijedlog/inicijativu potrebna je primjena instrumenta za
financijsku fleksibilnost ili revizija višegodišnjeg financijskog okvira[45].
Objasniti što je potrebno te navesti predmetne
naslove i proračunske linije te odgovarajuće iznose.
3.2.5.     Doprinos trećih strana
¨ Prijedlogom/inicijativom ne predviđa se sufinanciranje od
trećih strana.
X Prijedlogom/inicijativom predviđa se
sufinanciranje prema sljedećoj procjeni:
Odobrena sredstva u milijunima EUR (do tri decimalna
mjesta)
   || Godina 2014. || Godina 2015. || Godina 2016. || Godina 2017. || Godina 2018. || Godina 2019. || Godina 2020. – 2024. || Ukupno
 Navesti tijelo koje sudjeluje u financiranju – gotovinski doprinos administrativnim troškovima ||   1,955 ||   2,096 ||   2,243 ||   2,453 ||   2,621 ||   2,527 ||   6,105 || 20,000
 Navesti tijelo koje sudjeluje u financiranju – gotovinski doprinos troškovima poslovanja* ||   17,500 ||   17,500 ||   17,500 ||   17,500 ||   17,500 ||   17,500 ||   77,500 ||   182,500
 UKUPNA sredstva sufinanciranja ||   19,455 ||   19,596 ||   19,743 ||   19,953 ||   20,121 ||   20,027 ||   83,605 ||   202,500
Doprinosi u gotovini uključivat će
najmanje 182,5 milijuna EUR iz industrije za troškove poslovanja.
Ukupan
doprinos ostalih članova utvrđen je u članku 4. Uredbe
Vijeća o zajedničkom poduzeću za bioindustriju.
3.3.        Procijenjeni utjecaj na
prihode
X         Prijedlog/inicijativa nema
financijski utjecaj na prihode.
[1]               COM(2012) 79
[2]               Glavna uprava za regionalnu i urbanu politiku (2012.)
Povezivanje pametnog i održivog rasta pametnom specijalizacijom: Praktičan
vodič za upravljačko tijelo Europskog fonda za regionalni razvoj
(ERDF).
[3]               COM(2012)
60
[4]               COM(2012)
582
[5]               COM(2013) […]
[6]               CDR1112-2012
[7]               Proučavanjem razumijevanja potrošača i
transparentnosti informacija, u studiji (koja će se objaviti krajem 2013.)
se ispituje jesu li potrošači u mogućnosti donijeti informirane
odluke. Očekuje se da će se na temelju studije donijeti preporuke o
poboljšanju i usklađivanju označivanja goriva na crpkama diljem
zemalja članica. Studija se također bavi pitanjem dostupnosti
različitih vrsta goriva i trgovaca na malo te maloprodajnim cijenama.
[8]               COM(2012)
60 i SWD(2012) 11
[9]               OECD(2009)
Biogospodarstvo do 2030.: Izrada političkog programa
[10]             Festel,
G. (2011) Izlaganje na četvrtom godišnjem europskom forumu za industrijsku
biotehnologiju i biogospodarstvo u Amsterdamu 20. listopada 2011.
[11]             WEF (2010.) Budućnost industrijskih biorafinerija
[12]             OECD(2009) Biogospodarstvo do 2030.: Izrada
političkog programa
[13]             COM(2012)
582
[14]             Bloomberg New Energy Finance (2010) Etanol i biokemikalije
nove generacije: Što time dobiva Europa?
[15]             U tekućim cijenama
[16]             SL … [mišljenje EP-a]
[17]             SL … [mišljenje EGSO-a]
[18]             SL L 412, 30.12.2006., str. 1.
[19]             SL L 400, 30.12.2006., str. 86.
[20]             SL … [Okvirni program Obzor 2020.]
[21]             SL … [Posebni program Obzor 2020.]
[22]             COM(2010)2020. završna verzija.
[23]             COM(2012) 60
[24]             COM(2012) 582 završna verzija.
[25]             COM(2007) 860 završna verzija.
[26]             SL … [Posebni program Obzor 2020.]
[27]             SL L 362, 31.12.2012., str. 1.
[28]             SL L 298, 26.10.2012., str. 1.
[29]             SL 56, 4.3.1968., str. 1.
[30]             SL L 136, 31.05.1999., str. 1.
[31]             SL L 292, 15.11.1996., str. 2.-5.
[32]             SL L 136, 31.5.1999., str. 15.
[33]             SL L 145, 31.5.2001., str. 43.
[34]             ABM: Activity-Based Management (upravljanje po
djelatnostima) – ABB: Activity-Based Budgeting (priprema proračuna na
temelju djelatnosti).
[35]             Kako je navedeno u članku 54. stavku 2. točkama
(a) ili (b) Financijske uredbe.
[36]             Informacije o načinima upravljanja i upućivanju
na Financijsku uredbu dostupne su na internetskim stranicama BudgWeb:
http://www.cc.cec/budg/man/budgmanag/budgmanag_en.html
[37]             Rezultati se odnose na proizvode i usluge koji se
isporučuju (npr.: broj financiranih studentskih razmjena, kilometri
izgrađenih prometnica itd.).
[38]             Na način opisan u odjeljku 1.4.2. „Posebni
cilj/ciljevi…”.
[39]             Ova tablica uključena je u informativne svrhe u
slučaju tijela javno-privatnih partnerstava iz članka 209. FR.
[40]             UO = ugovorno osoblje, LO = lokalno osoblje; UNS=
upućeni nacionalni stručnjaci; UsO = ustupljeno osoblje
("Intérimaire");
[41]             U okviru gornje granice za vanjsko osoblje iz odobrenih
sredstava za poslovanje (prijašnje linije „BA”).
[42]             U prvom redu za strukturne fondove, Europski poljoprivredni
fond za ruralni razvoj (EPFRR) i Europski fond za ribarstvo (EFR).
[43]             Ovaj odjeljak uključen je u informativne svrhe u
slučaju tijela javno-privatnih partnerstava iz članka 209. FR.
[44]             UO = ugovorno osoblje; LO = lokalno osoblje; UNS=
upućeni nacionalni stručnjaci; UsO = ustupljeno osoblje
("Intérimaire").
[45]             Vidi točke 19. i 24. Međuinstitucijskog
sporazuma.